**EMANUEL SVEDENBORG**

**KANONI NOVE CRKVE**

The Lord’s New Church Which is Nova Hierosolyma

2021.

**Sadržaj**

Prolog (sekcije 1–2)

1. Bog (3–12)

2. Bog Iskupitelj Isus Hristos i iskupljenje

(13–23)

3. Iskupljenje (24–31)

4. Sveti Duh (32–37)

5. Sveto Trojstvo (38–47)

KANONI NOVE CRKVE 153

**KANONI NOVE CRKVE**

***Prolog***

1. U današnje vreme ništa osim očevidnog razuma ljubavi neće ponovo uspostaviti (crkvu), jer su (crkve) pale. Crkva današnjice greši u pogledu Boga; greši u vezi sa verom; greši u vezi sa dobročinstvom; i ne zna ništa o večnom životu; zbog toga je u gustoj tmini. Sveukupnost religije zasnovana je na ideji Boga; kao i tome da prethodno sledi shodno potonjem. Ova crkva je ono čemu su sve crkve, redom od prve, bile usmerene; Takođe se odnosi na proročanstvo proroka Danila.

Nova crkva nije mogla da bude ustanovljena pre nego što je izvršen Poslednji Sud, iz razloga da svete stvari ne bi bile oskrnavljene. Obećano je da će tada duhovne smisao (Božije) Reči biti otkriven, kao i da je Reč sam Gospod, čiji će se dolazak tada dogoditi.

Razlog zbog koga tako malo njih danas ima religiju jeste ovo:

(1) Nije poznato u vezi sa Gospodom da je on jedini Bog, u osobi i Suštini, u kome je Trojstvo; a ipak je sva religija zasnovana na znanju u Gospodu i njegovom obožavanju i bogosluženju.

(2) Nije poznato da vera nije ništa drugo do istina i nije poznato da li je ono što nazivaju verom istina ili ne;

(3) Nije poznato šta je dobročinstvo niti šta su zlo i dobro;

(4) Nije poznato šta je večni život.

U stepenu u kome se istine života slažu sa životom, u istom stepenu istine vere slažu se sa verom, ništa više niti manje. Neke stvari su od znanja, a ne od vere.

2. U ovom radu nalazi se sveukupna teologija nove crkve na koju se misli pod “novim Jerusalimom” u *Otkrovenju*.

**1**

**Bog**

**3. Sumarni pregled**:

1. Postoji (jeste) jedan Bog.

2. Ovaj jedan Bog je *esse* samo, koje je Jehova.

3. Sam ovaj Bog je od večnosti; i zbog toga jeste sama večnost.

4. Bog, pošto je *esse* samo i pošto je od večnosti, jeste tvorac univerzuma.

5. Ovaj jedini Bog je sama ljubav i sama mudrost; zbog toga i sam život.

6. On je stvorio univerzum iz Božanske ljubavi Božanskom mudrošću ili, što je isto, iz Božanskog dobra Božanskom istinom.

7. Stvaranje univerzuma kod njega je za krajnji cilj imalo anđeosko nebo od ljudske rase.

8. Posledično, (imalo je za cilj) komunikaciju i sjedinjavanje njegove ljubavi i njegove mudrosti sa ljudima i anđelima, a odatle njihovu blagoslovenost i sreću do večnosti.

9. Ovaj cilj bio je u Bogu tvorcu od večnosti i jeste do večnosti i stoga je očuvanje stvorenog univerzuma od njega.

10. Bog je kroz svoje Božansko proizlazeće svemoć, sveprisutnost i sveznanje *(Apokalipsa otkrivena* br. 31) **8**

**4.** **Poglavlje 1**

*Jedinstvo Boga; ili, samo je jedan Bog*

1. Najviše i najunutarnjije od svih načela crkve, pa zbog toga i univerzalno u odnosu na sva ostala, jeste saznanje i priznanje da je Bog jedan.

2. Da nije bilo jednog Boga, univerzum ne bi mogao da bude stvoren i sačuvan.

3. U čoveku koji ne priznaje Boga nema crkve, pa zato nema ni neba.

4. U čoveku koji ne priznaje jednog Boga nego više njih, ništa od crkve ne drži se zajedno.

5. Postoji univerzalni uticaj (*inflaks*) od Boga, a preko anđeoskog neba, u dušu čoveka, da Bog jeste i da je on jedan.

6. Ljudski razum, ako želi, može na osnovu mnogih stvari u svetu da shvati Bog jeste, a takođe i da je on jedan.

7. Zbog toga, u čitavom svetu, nema nijedne nacije, koja ima religiju i zdrav razum, koja ne priznaje i ne ispoveda jednog Boga.

**8.** [Beleška sa margina.] Teološki subjekti zauzimaju najvišu oblast ljudskog uma. Oni se ne mogu izbrojati. Bog je usred njih. Postoji uticaj od njega na svaku i sve stvari ispod kao od sunca. Zbog toga govor, kao znanje o njemu, prožima i ispunjava sve te stvari. Sjedinjenost sa njim čini da čovek bude njegova slika (obličje). Sjedinjenost se postiže kroz ljubav i mudrost.

8. Sveto Pismo, pa tako i učenja (doktrine) crkava u Hrišćanskom svetu, podučavaju da postoji jedan Bog.

9. Ali u pogledu kvaliteta (kakvoće) tog jednog Boga, narodi i nacije su se razlikovali i još uvek se razlikuju.

10. To što su se razlikovali i još uvek se razlikuju, u vezi sa Bogom i njegovim jedinstvom, izrasta iz mnogih uzroka.

**5.** **Poglavlje 2**

*Da jedan Bog jeste* esse *samo, koje je Jehova; ili, o suštini i postojanju (esenciji i egzistenciji) Boga u sebi*

1. Da se bog zove “Jehova” od *esse,* zbog ove okolnosti, da je on taj koji “je bio, jeste i biće”; ili, što je isto, da je on “prvi i poslednji, početak i kraj, alfa i omega” (Otkrovenje 1:8, 11; 22:13; Isaija 44:6).

2. Posledično tome, jedan i jedini Bog jeste suština, supstanca i oblik; a ljudi i anđeli su duhovne suštine, supstance i oblici (forme), ili likovi i obličja, u onoj meri u kojoj to preuzimaju od tog jedinog Božanskog.

3. Ovo božansko *esse* je *esse* u sebi.

4. Božansko *esse* u sebi jeste, istovremeno, božansko *existere* u sebi.

5. Božansko *esse* i *existere* u sebi, ne mogu da proizvedu drugo božansko koje je *esse* i *existere* u sebi.

6. Posledično tome, drugi Bog iste suštine kao jedini Bog nije moguć.

7. Množina bogova u drevna vremena, a delimično takođe i u moderna vremena, ne vuče svoje poreklo ni iz jednog drugog izvora osim nerazumevanja božanske suštine.

**6.** **Poglavlje 3**

*Beskonačnost Boga.*

1. Bog, pošto je bio pre sveta i zbog toga pre nego što je bilo vremena i prostora, jeste beskonačan

2. Bog, pošto jeste i postoji u sebi i sve stvari na svetu jesu i postoje od njega, jeste beskonačan.

3. Zato je Bog, posle stvaranja sveta, u prostoru bez prostora i vremenu bez vremena, beskonačan.

4. Pošto je Bog sve u svim stvarima sveta i, posebno, sve u svim stvarima neba i crkve, beskonačan je.

5. Beskonačnost Boga, putem korespondencija (saobraznosti) sa prostorima, naziva se neizmernost; a njegova beskonačnost, putem korespondencija sa vremenima, naziva se večnost.

6. Iako je neizmernost Boga u korespondenciji sa prostorima i njegova večnost u korespondencijama sa vremenima, ipak nema ničega od prostora u njegovoj neizmernosti, niti ičega od vremena u njegovoj večnosti

7. Pod neizmernošću Boga misli se na njegovo božansko u smislu *esse;* a pod večnošću Boga na njegovo božansko kao *existere;* u sebi kao i u njemu*.*

8. Svaka stvorena stvar je konačna; a beskonačno je u konačnim stvarima kao u svojim prijemnicima.

9. Anđeli i ljudi, zato što su stvoreni i zbog toga konačni ne mogu da shvate beskonačnost Boga, niti njegovu neizmernost i večnost, takvi kakvi su u sebi.

10. Ipak, kad su prosvetljeni od Boga, mogu da vide, kao kroz rešetku, da je Bog beskonačan.

11. Slika beskonačnog takođe je utisnuta na varijetete i razmnožavanje u svetu; na varijetete u tome što ne postoji nijedna stvar potpuno ista kao druga; a na razmnožavanje, jednako živog kao i neživog, u tome što se množenje jednog semena odvija u beskonačnost, a plođenje u večnost; pored mnogih drugih stvari. **9**

12. U izvesnom stepenu i u skladu sa načinom na koji čovek i anđeo priznaju jedinstvo i beskonačnost Boga; u istom stepenu i na isti način, ako živi ispravno, postaje prijemnik i slika Boga.

13. Uzaludno je misliti o tome šta je bilo pre sveta, kao i šta je izvan sveta; jer pre sveta nije bilo vremena, a izvan sveta nema prostora. **10**

**9.** [Beleška sa margine.] O suštini (esenciji) i postojanju (egzistenciji) Boga; o neizmernosti i večnosti Boga ili uglavnom takvim stvarima koje će biti ilustrovane. Postoje izvesni oblici, kao kvadratura kruga, hiperbola, niz brojeva koji teži beskonačnom; različitosti izgleda ljudskih lica, takođe i umova; takođe, anđeosko nebo svetlosti može biti beskonačno uvećano; od zvezdanog neba, itd.

**10.** *Mundus,* “svet” se ovde koristi u širokom smislu latinskog izraza, koji znači “uređenje univerzuma, neba i nebeskih tela.”

14. Od misli u vezi sa ovim stvarima čovek može pasti u delirijum, osim ako nije do izvesne mere od Boga pomeren od ideje prostora i vremena, koja se kao bitno svojstvo nalazi u svim stvarima ljudske misli i prianja uz anđeosku misao.

**7.** **Poglavlje 4**

*Stvaranje univerzuma od jednog i beskonačnog Boga* **11**

1. Niko ne može da zamisli u ideji i shvati da je Bog stvorio univerzum, osim ako najpre ne zna nešto u vezi sa duhovnim svetom i njegovim suncem, a takođe i u vezi sa korespondencijom i zbog toga sjedinjenošću duhovnih stvari sa prirodnim.

2. Postoje dva sveta; duhovni svet gde su duhovi i anđeli; i prirodni svet gde su ljudi.

3. Postoji sunce u duhovnom svetu i još jedno u prirodnom svetu; duhovni svet postojao je i održava se od svog sunca, a prirodni svet od svog sunca.

4. Sunce duhovnog sveta je čista ljubav, od Jehove Boga, koji je usred njega, a sunce prirodnog sveta je čista vatra.

5. Sve što proizlazi od sunca duhovnog sveta je živo; a sve što proizlazi od sunca prirodnog sveta je mrtvo.

6. Zbog toga je sve što proizlazi od sunca duhovnog sveta duhovno; a sve što proizlazi iz sunca prirodnog sveta je prirodno.

**11.** Vidite gore u vezi sa Jehovom ili u vezi sa *esse* Boga; takođe br. 1; ono što ovde nedostaje može se uzeti odatle.

7. Jehova Bog, kroz sunce, u čijem se središtu nalazi, stvorio je duhovni svet; a posredno kroz to, stvorio je prirodni svet.

8. Duhovne stvari su supstancijalne, a prirodne stvari su materijalne; a potonje su postojale i bile održavane od prethodnog, kao poslednje od prvog ili spoljašnje od unutarnjeg.

9. Zato su sve stvari koje su duhovnom svetu takođe i u prirodnom svetu i obrnuto, sa razlikom u savršenstvu.

10. Prirodno, pošto potiče od duhovnog, kao materjalno od supstancijalnog, jeste svuda zajedno [sa duhovnim]; zbog toga duhovno upražnjava svoje aktivnosti i izvodi svoje funkcije kroz prirodno.

11. U duhovnom svetu ideja stvaranja neprestano postoji; pošto su sve stvari koje tamo postoje i čine se, stvorene u trenutku od Jehove Boga.

12. Oko svakog anđela u nebu je ideja stvaranja. **12**

13. Postoji korespondencija između onih stvari koje su od duhovnog sveta i onih koje su od prirodnog sveta, a preko korespondencija sjedinjenost obeju.

**12.** [Beleška sa margina.] U duhovnom svetu stvaranje se može videti okom. U tom svetu sve je stvoreno od Gospoda trenutno; kuće i domaćinsko posuđe, hrana i odeća stvoreni su; polja, vrtovi i ravnice stvoreni su, krda i stada stvorena su. Te i bezbrojne druge stvari stvorene su shodno osećanjima (naklonostima) i percepciji anđela koje se odatle uzdižu i pojavljuju se oko njih i traju onoliko koliko su oni u tim osećanjima i uklanjaju se čim ta osećanja prestanu. U paklovima takođe škodljive zmije, divlje zveri i ptice stvorene su; ne da su stvorene od Boga, nego da su dobra tamo pretvorena u zla. Zbog toga je evidentno da su sve stvari u svetu stvorene od Boga i ustaljene posredstvom prirodnih stvari koje ih obuhvataju.

14. Iz ovih stvari evidentno je da stvaranje univerzuma od jednog i beskonačnog Boga ne može nikakvom mudrošću biti zamišljeno bez prethodnog znanja o duhovnom svetu i njegovom suncu i o korespondenciji; zbog toga su nicale hipoteze u vezi sa stvaranjem univerzuma, zasnovane na naturalizmu, koje su bezumne.

**8.** **Poglavlje 5**

*Božanska ljubav i Božanska mudrost u Bogu*

1. Ljubav i mudrost su sve suštinske i univerzalne stvari života; ljubav, *esse* života i mudrost, *existere* života od tog *esse.*

2. Bog je ljubav sama i mudrost sama, jer je on *esse* samo i *existere* samo u njemu.

3. Kad Bog ne bi bio ljubav sama i mudrost sama, ne bi bilo ničega od mudrosti kod anđela u nebu i kod ljudi u svetu.

4. Dokle god su anđeli i ljudi sjedinjeni sa Bogom preko ljubavi i mudrosti, dotle su u istinskoj ljubavi i istinskoj mudrosti.

5. Dve stvari, naime, toplina i svetlost, proizlaze iz Jehove Boga kroz sunce usred koga je on; toplina koja odatle proizlazi je ljubav, a svetlost je mudrost.

6. Svetlost koja odatle proizlazi je sjaj ljubavi, na koju se u Reči misli pod “slavom.”

7. Ta svetlost je sam život.

8. Anđeli i ljudi su dotle živi dokle su u mudrosti od ljubavi od Boga.

9. Isto je da li se kaže da je Bog dobro samo i istina sama ili ljubav sama i mudrost sama; pošto je sve dobro od ljubavi i sva istina od mudrosti.

10. Ljubav i mudrost su nerazdvojive i nedeljive; isto tako dobro i istina; zbog čega kakva je ljubav kod anđela i ljudi, takva je i mudrost kod njih; ili, što je isto, kakvo je dobro, takva je i istina, ali ne i obrnuto.

9. **Poglavlje 6**

*Stvaranje univerzuma od jednog i beskonačnog Boga, od Božanske ljubavi kroz Božansku mudrost.*

1. Prosvetljeni razum može da vidi da je prvi izvor svih stvari sveta ljubav, a da je svet stvoren iz nje, kroz mudrost (mudrošću). Odatle je, a ne ni iz jednog drugog uzroka, da je svet, od prvih do poslednjih stvari, činjenje povezano sa večnošću

2. Da je svet stvoren iz ljubavi kroz mudrost, a time kroz sunce, koje je čista ljubav, a usred koga je Jehova Bog, može se videti iz korespondencije ljubavi sa toplinom i mudrosti sa svetlošću. Preko to dvoje, naime, topline i svetlosti, svet se održava i svake godine sve stvari su stvarane na njegovoj površini; kad bi to dvoje bilo uklonjeno, svet bi pao u haos i time u ništavilo.

3. Tri su stvari koje slede redom i koje proizlaze u nerazdvojivoj združenosti, naime, ljubav, mudrost i upotreba.

4. Ljubav kroz mudrost postoji i održava se upotrebom.

5. To troje je u Bogu i to troje proizlazi od Boga.

6. Stvoreni univerzum sastoji se od beskonačnih prijemnika ta tri.

7. Zbog toga što ljubav i mudrost postoje i održavaju se upotrebom, stvoreni univerzum je prijemnik upotreba (korisnosti), koje su, od svog izvora, beskonačne.

8. Pošto je sve dobro od Boga, a dobro i upotreba (korisnost) su jedno i pošto je stvoreni univerzum punina korisnosti i oblika, sledi da je stvoreni univerzum punina Boga.

9. Da je stvaranje izvršeno od Božanske ljubavi kroz Božansku mudrost, misli se u sledećim rečima u Jevanđelju po Jovanu:

U početku beše Reč, i Reč beše u Boga, i Bog beše Reč. Sve je kroz Nju[[1]](#footnote-1) postalo, i bez Nje ništa nije postalo što je postalo i svet kroza Nj posta. (Jovan 1:1, 3, 10).

Pod “Bogom” se tu misli na Božansko dobro od ljubavi, a pod “Rečju”, koja je bila sa Bogom, na Božansku istinu od mudrosti.

10. Zla ili zle upotrebe nisu postojali do posle stvaranja.

**10.** **Poglavlje 7**

*Sam krajnji cilj stvaranja je anđeosko nebo od ljudske rase.*

1. U stvorenom svetu postoji neprestana progresija ciljeva; od prvih ciljeva, preko srednjih ciljeva, do krajnjih ciljeva.

2. Prvi ciljevi su od ljubavi ili odnosa prema ljubavi; srednji ciljevi su od mudrosti ili odnosa prema mudrosti; krajnji ciljevi su od upotrebe/korisnosti ili odnosa prema korisnosti. Ove stvari su takve, jer sve stvari koje su beskonačne u Bogu ili od Boga, jesu od ljubavi, mudrosti i (korisne) upotrebe.

3. Ove progresije ciljeva proizlaze iz prvih do krajnjih i vraćaju se od krajnjih prvima, a proizlaze i vraćaju se u periodima koji se nazivaju krugovima (ciklusima) stvari.

4. Ove progresije ciljeva manje ili više su univerzalne i one su skupovi određenih ciljeva.

5. Najuniverzalniji cilj, koji je cilj svih ciljeva, jeste u Bogu; on proizlazi iz Boga, od prvih stvari u duhovnom svetu do krajnjih stvari u prirodnom svetu; od tih krajnjih stvari on se vraća onim prvim stvarima i zbog toga Bogu.

6. Ovaj najuniverzalniji cilj ili cilj nad ciljevima od Boga, jeste anđeosko nebo od ljudske rase.

7. Taj najuniverzalniji cilj je kompleks svih ciljeva i njihovih progresija u oba sveta, duhovnom i prirodnom.

8. Taj najuniverzalniji cilj je ono najunutarnjije, kao život i duša, sila i nastojanje, u svakoj i svim stvorenim stvarima.

9. Zbog toga postoji kontinuirana povezanost svih stvari u stvorenom univerzumu, od prvih do krajnjih i od krajnjih do prvih.

10. Od ovog cilja ugrađenog u stvorene stvari, u opštem i posebnom smislu, jeste očuvanje univerzuma.

11. S druge strane:

1. Ljubav je duhovna sjedinjenost.

2. Istinska ljubav ne može da bude u stanju mirovanja u sebi i da bude sputana unutar sopstvenih ograničenja, nego ona želi da pohrli i prigrli druge (ljude) s ljubavlju.

3. Istinska ljubav želi da bude sjedinjena sa drugima i da komunicira sa njima i da im da ono što ima.

4. Istinska ljubav želi da obitava u drugima i u sebi od drugih.

5. Božanska ljubav koja je ljubav sama i Bog sam, želi da može da bude u subjektu koji je njegov lik i obličje; posledično tome On želi da bude u čoveku i da čovek bude u Njemu.

6. Da bi ovo moglo da bude ostvareno, sledi iz same suštine Ljubavi, koja je u Bogu, pa time iz urgentnog uzroka, da univerzum mora da bude stvoren od Boga, u kome su zemlje i na njima ljudi i ljudski umovi i duše, sa kojima Božanska ljubav može da bude sjedinjena.

7. Zbog toga sve stvari koje su stvorene imaju u vidu čoveka kao cilj.

8. Pošto je anđeosko nebo formirano od ljudi, od njihovih duhova i duša, sve stvorene stvari imaju u vidu anđeosko nebo kao cilj. **13**

9. Anđeosko nebo je *samo* obitavalište Boga sa ljudima i ljudi sa bogom.

10. Večna blaženstva, sreće i uživanja zajedno, jesu ciljevi stvaranja, jer su od ljubavi.

11. Ovaj cilj je najunutarnjiji; zbg toga je kao život i duša i kao sila i nastojanje u svakoj i svim stvorenim stvarima.

12. Taj cilj je Bog u njima.

13. Ovaj cilj usađen u sve stvorene stvari, u opštem i posebnom smislu, čini da univerzum bude sačuvan u stvorenom stanju, u onoj meri u kojoj ga ciljevi suprotne ljubavi ne ometaju i ne uništavaju.

14. Bog od svoje Božanske svemoći, sveprisutnosti i sveznanja, kontinuirano daruje (obezbeđuje darove), da suprotni ciljevi iz suprotnih ljubavi ne bi prevladali, a rad stvaranja bio narušen čak do uništenja.

15. Očuvanje je neprekidno stvaranje, kao što je održavanje neprekidno postojanje.

**12.** **Poglavlje 8**

*Svemoć, sveprisutnost i sveznanje Boga*

1. Svemoć, sveznanje i sveprisutnost Boga ne potpada pod ljudsko razumevanje; jer svemoć Boga je beskonačna sila, sveznanje Boga je beskonačna mudrost, a sveprisutnost Boga je beskonačno prisustvo u svim stvarima koje su proizlazile i koje zaista proizlaze iz Njega; a Božansko beskrajno ne potpada pod konačno razumevanje. **14**

2. Da je Bog svemoćan, sveznajući i sveprisutan, priznato je bez racionalnog ispitivanja, pošto se to uliva od Boga u više oblasti ljudskog uma i time u priznavanje svih koji imaju religiju i zdrav razum. Takođe se uliva i kod onih koji nemaju religiju; ali kod njih nema prijema (recepcije), pa tako ni priznavanja.

**14.** [Beleška sa margine.] Sve stvari proizlaze u skladu sa redom. Bog je red.

3. Da je Bog svemoćan, sveznajući i sveprisutan, čovek može da potvrdi iz bezbroj stvari koje su od razuma i istovremeno od religije, poput sledećih:

4. Prvo: Samo Bog jeste i postoji u sebi; a svako drugo biće i svaka druga stvar postoji od Njega.

5. Drugo: Samo Bog voli, mudar je i živi i deluje od samoga sebe; a svako drugo biće i svaka druga stvar čini to od Njega.

6. Treće: Samo Bog ima moć od sebe; a svako drugo biće i svaka druga stvar ima moć od Njega.

7. Posledično tome: Bog je duša celine; od koga sva bića i sve stvari jesu, žive i kreću se.

8. Kad se svaka i sve stvari u svetu i u nebu ne bi odnosile na jednoga koji jeste , živi i ima moć od sebe, univerzum bi se trenutno rasuo.

9. Zbog toga je univerzum stvoren od Boga punina Boga; zbog čega je i sam rekao:

Ja sam Alfa i Omega, Početak i Svršetak, Koji jeste, i koji beše, i koji će doći, Svedržitelj. (Otkrovenje 1:8, 11).

10. Očuvanje univerzuma, koji je neprekidno stvaranje, potpuno je svedočanstvo da je bog svemoćan, sveznajući i sveprisutan.

11. Suprotnosti, koje su zla, nisu uklonjene, jer je Bog svemoćan, sveznajući i sveprisutan; zato što su zla izvan subjekata i izvan stvorenih stvari i ne prodiru u božanske stvari koje su unutra.

12. Zla su, Božanskom promišlju, koja je takođe univerzalna i u najkrajnjijim pojedinostima, sve više i više uklanjana iz unutarnjosti i izgonjena iz spoljašnjosti i zbog toga otuđivana i odvajana, da ne bi nanela nikakvu povredu unutrašnjim stvarima, koje su od Božanskog. **15**

**2**

Bog iskupitelj Isus Hristos i Iskupljenje

[Bog Iskupitelj Isus Hristos]

13. Kratak pregled:

1. U Bogu su ljubav i mudrost ili Božansko dobro i Božanska istina.

2. On je sišao kao Božanska istina.

3. Ta istina je (Božija) Reč.

4. Šta je Sveti Duh i moć Svevišnjeg.

5. Gospodovo ljudsko je Sin Boga.

**15.** [Beleška sa margine.] Božanska svemoć se ostvaruje posredstvom njegovog ljudskog. To znači “sedeti s desne strane” i biti “prvi i poslednji” kao što je rečeno o Sinu čovečijem u Otkrovenju, gde je rečeno i da je “svemoćan.” Razlog je to što Bog deluje od prvih (stvari) kroz krajnje (stvari) kod ljudi i tako obuhvata sve stvari. Gospod deluje od prvih kroz krajnje kod ljudi; ne kroz bilo šta što pripada čoveku, nego kroz svoje sopstveno u čoveku. Kod Jevreja delovao je kroz Reč, pa tako kroz ono što je njegovo sopstveno; kroz Reč je takođe izvodio čuda preko Ilije i Jelisija; ali pošto su Jevreji[[2]](#footnote-2) izopačili Reč, sam Bog je došao i učinio sebe “poslednjim.” Onda je izvodio čuda iz sebe. Najpre je stvoren red, u skladu sa kojim Bog deluje, od čega je Bog sebe načinio redom.

6. Stanje Gospodove eksinanicije[[3]](#footnote-3) dok je bio u svetu.

7. Sjedinjavanje Božanske istine i dobra u ljudskosti.

8. Posle sjedinjenja, on se vratio Ocu.

9. On je postepeno proslavio sebe.

10. Sjedinjavanje je slično onome duše i tela.

**14. Poglavlje 1**

*U Jehovi Bogu su dve stvari iste suštine, Božanska ljubav i Božanska mudrost; ili Božansko dobro i Božanska istina.*

1. Univerzalno i posebno, sve stvari u oba sveta, duhovnom i prirodnom, odnose se na ljubav i mudrost ili na dobro i istinu; zato što je Bog, tvorac i osnivač univerzuma, ljubav sama i mudrost sama ili dobro samo i istina sama.

2. Zajedno sa tim što se, univerzalno i posebno, sve stvari u čoveku odnose na volju i razumevanje; pošto je volja prijemnik dobra ili ljubavi, a razumevanje je prijemnik mudrosti i istine.

3. I zajedno s tim što se sve stvari univerzuma, u smislu postojanja i opstajanja, odnose na toplinu i svetlost; a toplina u duhovnom svetu, u svojoj suštini, jeste ljubav, a svetlost tamo, u svojoj suštini, jeste mudrost; a toplina i svetlost u prirodnom svetu korespondentne su ljubavi i mudrosti u duhovnom svetu.

4. Odatle je to što se sve stvari u crkvi odnose na dobročinstvo i veru; pošto dobročinstvo jeste dobro, a vera jeste istina.

5. Zbog toga se u proročkoj Reči nalaze dva izraza; od kojih se jedan odnosi na dobro, a drugi na istinu; zbog toga (se odnose) na Jehovu Boga koji je dobro samo i istina sama.

6. U Reči Starog Zaveta “Jehova” označava Božansko *esse,* koje je Božansko dobro, a “Bog” označava Božansko *existere,* koje je Božanska istina; a “Jehova Bog” označava oboje; isto tako i “Isus Hristos”.

7. Dobro je dobro, a istina je istina shodno kvantitetu i kvalitetu njihove sjedinjenosti.

8. Dobro postoji kroz istinu; posledično tome istina je forma (oblik) dobra, a zbog toga i kvalitet dobra.

**15. Poglavlje 2**

*Jehova Bog sišao je kao Božanska mudrost ili Božanska istina i uzeo na sebe ljudskost u devici Mariji*

1. Jehova Bog uzeo je na sebe ljudskost da bi kad se ispuni vreme mogao da postane iskupitelj i spasitelj.

2. Postao je iskupitelj i spasitelj pravednošću, koju je, u smislu ljudskosti, tada uzeo na sebe.

3. Ne bi mogao postati pravednost, pa tako ni iskupitelj i spasitelj, osim preko Božanske istine, jer su Božanskom istinom, od samog početka, stvorene sve stvari koje su stvorene.

4. Božanska istina može da se bori protiv paklova i može da bude iskušavana, huljena, kritikovana i da pati.

5. Ali ne i Božansko dobro, niti Bog, osim u svom ljudskom, začet i rođen shodno Božanskom redu.

6. Jehova Bog zbog toga je sišao kao Božanska istina i uzeo na sebe ljudskost.

7. Ovo je u skladu sa Svetim Pismom i u skladu sa razumom prosvetljenim tu i od toga.

**16. Poglavlje 3**

*Na ovu Božansku istinu se misli kad se kaže “Reč koja je postala telo”* (Jovan 1). **16**

1. Reč, u Svetom Pismu, označava različite stvari, kao kad označava stvar koja zaista postoji; takođe i misao uma i zbog toga govor.

2. Na prvom mestu ona označava sve što postoji i proizlazi iz usta Boga; otuda je Božanska istina; i zato Sveto Pismo, pošto je Božanska istina tu u svojoj suštini i svojoj formi. Na osnovu toga se Sveto Pismo naziva jednim terminom “Reč”.

3. “Deset reči” Dekaloga označavaju sve Božanske istine u sažetom obliku.

**16.** [Beleška sa margina.] Ipostatska reč. Sin nije mogao sebe nazivati Bogom, prema tome Ocem. “Sin Boga od večnosti” nije mogao da siđe, shodno iskazima doktrine današnje crkve. Pošto je evidentno: (1) Da nije mogao nazivati sebe svojim Ocem (2) Niti reći da su sve stvari od Oca njegove. (3) Onaj ko vidi njega, vidi Oca (4) Kod njegovog krštenja i preobraženja Bog Otac nije mogao reći, “Ovo je moj voljeni sin” (Matej 3:17; 17:5).

(Pored mnogih drugih odlomaka u Reči Starog Zaveta, koji se odnose na Gospodov dolazak, prikupljenih u *Doktrini Novog Jerusalima o Gospodu* (n. 6); i tamo da će Jehova doći.

4. Stoga “Reč” označava Gospoda iskupitelja i spasitelja, jer su sve stvari tamo od njega – tako do njega samog.

5. Iz ovih stvari mora da bude viđeno, da “Reč” koja je “u početku bila u Boga i bila Bog” i koja je “bila u Boga pre nego što je svet nastao”, podrazumeva Božansku istinu, koja je pre stvaranja bila u Jehovi, a posle stvaranja od Jehove; I naposletku Božanskog čoveka, što je Jehova uzeo na sebe kad se ispunilo vreme; jer rečeno je da je “Reč postala telo”, to jest, čovek.

**17. Poglavlje 4**

*“Sveti Duh, koji je došao Mariji, označava Božansku istinu; a “moć svevišnjeg” koja ju je osenila, označava Božansko dobro od koga to postoji.*

1. Sveti Duh je Božansko proizlazeće, pa tako Božanska istina, učenje, preobraćanje, preporađanje i oživotvorenje.

2. Ovo je Božanska istina koju je Jehova Bog govorio preko proroka i koju je sam Gospod izgovarao sopstvenim usnama, dok je bio na svetu.

3. Ova Božanska istina, koja je takođe i Reč, bila je u Gospodu od rođenja iz začeća; a posle toga bila je izvan svake mere, to jest, bila je beskonačno uvećana; na šta se misli pod Duhom Jehove koji počiva na njemu.

4. Duh Jehove naziva se “Sveti Duh”; pošto se “svetost” u Reči iskazuje Božanskom istinom. Zbog toga se ljudskost Gospoda rođenog od Marije naziva “svetom” (Luka 1:35); a sam Gospod se naziva “jedinim svetim” (Otkrovenje 25:4); a ostali se nazivaju “svetim”, ne od sebe, nego od njega.

5. “Svevišnji” u Reči odnosi se na Božansko dobro; odatle “moć Svevišnjeg” označava moć koja proizlazi iz Božanskog dobra.

6. Otuda sledeće dve stvari, “Sveti Duh koji dolazi na nju” i “moć Svevišnjeg koja se nad njom nadvija”, označavaju oboje, naime, Božansku istinu i Božansko dobro – od jednog se formira duša, a od drugog telo – i (njihovu) komunikaciju.

7. Posledično, da je to dvoje u tek rođenom Gospodu bilo odvojeno, ali je kasnije ujedinjeno.

8. Na sličan način kao što je učinjeno u čoveku, koji je rođen, a kasnije preporođen.

**18. Poglavlje 5**

*Ljudskost Gospoda Jehove je “sin Božiji poslat u svet” ”*

1. Jehova Bog poslao je sebe u svet i tada uzeo na sebe ljudskost.

2. Ova ljudskost, začeta od Jehove Boga, naziva se “sinom Božijim koji je poslat u svet”

3. Ova ljudskost naziva se “sin Božiji” i “sin čovečiji”; “sin Božiji” od Božanske istine i Božanskog dobra u njemu, što je Reč; a “sin čovečiji” od Božanske istine i Božanskog dobra od njega, što je doktrina (učenje) crkve iz Reči.

4. Ni na jednog drugog sina Božijeg se ne misli u Reči, osim na njega koji je rođen u ovom svetu.

5. “Sin Božiji rođen od večnosti”, koji je Bog po sebi, nije iz Svetog Pisma; takođe je u supritnosti sa razumom prosvetljenim od Boga.

6. Ovo je izmišljeno i sačinjeno na Nikejskom saboru, kao pribežište u koje su mogli da se sklone oni koji su želeli da izbegnu skandale koje su širili Arije[[4]](#footnote-4) i njegovi sledbenici, u vezi sa Gospodovom ljudskošću.

7. Primitivna crkva, koja je nazvana apostolskom crkvom, nije znala ništa o rođenju nekakvog sina Božijeg od večnosti.

**19.** **Poglavlje 6**

*Gospod, u meri u kojoj je bio u Božanskoj istini, u smislu svog ljudskog, odvojeno, u toj meri je bio u stanju eksinanicije; a u meri u kojoj je bio sjedinjen sa Božanskim dobrom, u toj meri je bio u stanju proslavljenja (glorifikacije)*

1. Gospod je imao dva stanja; jedno je nazvano stanjem eksinanicije, drugo glorifikacije.

2. Stanje eksinanicije takođe je bilo stanje poniznosti pred Ocem; a stanje glorifikacije bilo je stanje sjedinjavanja sa Ocem.

3. Gospod, kada je bio u stanju eksinanicije ili poniznosti, molio se Ocu kao da je odsutan ili udaljen; a kada je bio u stanju glorifikacije, razgovarao je sa sobom, kad je razgovarao sa Ocem; sveukupno kao što kod čoveka postoje stanja duše i tela, pre i posle preporoda.

4. Gospod, kada je odvojeno bio u Božanskoj istini, bio je u stanju eksinanicije, pošto je tako mogao da bude napadan od paklova ili od đavola odatle i da bude prekorevan od ljudi; zbog toga je Gospod, kad je bio u tom stanju odvojeno, mogao da bude iskušavan i da pati.

5. Ali sa druge strane, Gospod, kada je bio u sjedinjenom Božanskom dobru, nije mogao da bude iskušavan ili podvrgnut patnjama od đavola u paklu, niti od ljudi u svetu, jer tom (stanju) nije moglo da se pristupi, a još manje da se napada.

6. Gospod je dok je bio u svetu naizmenično bio u ova dva stanja.

7. Gospod drugačije ne bi mogao da postane pravednost i iskupljenje.

8. Isto se događa sa čovekom koji je preporođen od Gospoda.

9. Ovo [će biti dokazano] na osnovu iskustva, razuma i Svetog Pisma.

**20. Poglavlje 7**

*Gospod je sjedinio Božansku istinu sa Božanskim dobrom i Božansko dobro sa Božanskom istinom, prema tome i ljudskost sa Božanskim od Oca i Božansko od Oca sa ljudskošću, kroz iskušenja, a u potpunosti preko stradanja na krstu.*

1. Gospod je u svetu primio na sebe i pretrpeo bolna i strašna iskušenja od paklova, a nadalje i poslednje među njima, što je bilo stradanje na krstu.

2. Gospod se u iskušenjima borio s paklovima, nadvladao i pokorio ih.

3. Tim sredstvima doveo je pakao u red, a onda istovremeno i neba gde su anđeli i crkvu gde su ljudi; pošto stanje jednog kontinuirano zavisi od stanja drugog.

4. Gospod je takođe, preko iskušenja i odbijanja, te naposletku i stradanja na krstu, reprezentovao stanje crkve, kakva je bila tada, u odnosu na Božansku istinu i time u odnosu na Reč.

5. Gospod je ispunjenjem Reči i iskušenjima, a u potpunosti poslednjim od njih, što je bilo stradanje na krstu, proslavio ljudskost.

6. Tako je otklonio univerzalno prokletstvo koje je pretilo ne samo Hrišćanskom svetu, nego i čitavom univerzumu, a isto tako i anđeoskom nebu.

7. Na ovo se misli pod “njegovim podnošenjem i otklanjanjem grehova sveta”.

8. Pretrpeo je iskušenja i odbijanja kad je bio u stanju istine *odvojeno*, što je bilo stanje njegove eksinanicije.

9. Sjedinjenje duhovnog čoveka sa prirodnim i prirodnog čoveka sa duhovnim, izvršeno je iskušenjima.

**21. Poglavlje 8**

*Pošto je sjedinjenje bilo postignuto on se vratio u Božansko u kome je bio od večnosti; zajedno sa i kao i u glorifikovanoj ljudskosti*

1. Jehova Bog od večnosti imao je ljudskost kao što je imaju i anđeli u nebu, ali od beskonačne suštine i prema tome Božansku; a nije imao ljudskost kakvu imaju ljudi na zemlji.

2. Jehova Bog uzeo je na sebe ljudskost kakvu imaju ljudi na zemljama, shodno svom sopstvenom Božanskom redu, što znači, da je trebalo da bude začet, da se rodi, odrasta i postepeno bude prožet Božanskom mudrošću i Božanskom ljubavlju.

3. Tako je sjedinio ovu ljudskost sa svojim Božanskim od večnosti; tako je izašao iz Oca i vratio se Ocu.

4. Jehova Bog u svom ljudskom i preko njega stekao pravednost i učinio sebe iskupiteljem i spasiteljem.

5. A sjedinjavanjem toga sa svojim Božanskim, učinio je sebe iskupiteljem i spasiteljem do večnosti.

6. Jehova Bog, sjedinjavanjem ovog ljudskog sa Božanskim, uzvisio je svoju svemoć; na šta se misli pod “sedenjem sa desne strane Boga”.

7. Jehova Bog u ovoj ljudskosti je iznad neba, osvetljavajući univerzum svetlošću mudrosti i nadahnjujući univerzum čednošću ljubavi.

8. Oni koji mu pristupaju kao čoveku i koji žive shodno njegovim načelima, primaju ta dva principa slobodno od njega.

9. Jehova Bog jedini je potpuni čovek sa anđelima.

**22. Poglavlje 9**

*Jehova Bog postepeno je uklanjao ljudskost od majke i uzimao na sebe ljudskost od Oca; tako je svoje ljudsko učinio Božanskim.*

1. Duša potomstva je od oca, a u majčinoj utrobi ono navlači na sebe telo od supstance majke; analogno semenu u zemlji i od supstance zemlje.

2. Stoga je lik oca usađen u telo, najpre nejasno, a zatim sve očiglednije, kao što se sin prilagođava učenjima i službama oca.

3. Telo Hristovo, dok je bilo od supstance majke, nije bilo život u sebi, nego prijemnik života od Božanskog u njemu, koje je bilo život u sebi (sopstvu).

4. Hristos, pošto je postepeno uzvisivao Božansku mudrost i Božansku ljubav u sebi, uzeo je na sebe Božanski život, koji je život sam u sebi.

5. Hristos, u stepenu u kome je uzimao na sebe život u sebi samom, uklanjao je ljudskost od majke i uzimao na sebe ljudskost od Oca.

6. Hristos je, ovim sredstvima, načinio svoju ljudskost Božanskom i od sina Marije načinio sebe sinom Boga.

7. Isus Hristos je na taj način, a ne drukčije, mogao da bude u anđelima i ljudima, a anđeli i ljudi u njemu.

8. Ali pošto je Marija, njegova majka, kasnije reprezentovala crkvu, u tom smislu ona treba da bude nazivana njegovom majkom.

9. Hristos, kad je bio u ljudskosti od majke, bio je u stanju eksinanicije i mogao je da bude iskušavan, prekorevan i da pati.

10. U tom stanju molio se Ocu, jer je tada bio kao odvojen od njega.

**23. Poglavlje 10**

*Božansko od večnosti i ljudsko u vremenu, sjedinjeni poput duše i tela, jesu jedna osoba, koja ja Jehova.*

1. U Isusu Hristosu, Božansko od večnosti i ljudsko u vremenu, sjedinjeni su poput duše i tela u čoveku.

2. Sjedinjavanje je bilo i jeste uzajamno i tako potpuno.

3. Posledično tome Bog i čovek, to jest, Božansko i ljudsko, jesu jedna osoba.

4. Sve Božanske stvari od Oca istovremeno su u ljudskosti Gospoda.

5. Prema tome, Gospod je jedan i jedini, koji je imao svu moć u nebima i na zemljama od večnosti i imaće do večnosti.

6. On je “prvi i poslednji,” “početak i kraj,” “koji je bio, jeste i koji će doći” “alfa i omega”, “svemogući.”

7. On je “Otac od večnosti,” “Jehova naša pravednost,” “Jehova spasitelj i iskupitelj,” “Jehova Savaot.”

8. Oni koji idu njemu, kao Jehovi i kao Ocu i sjedinjeni su s njim, postaju njegovi sinovi i nazivaju se “sinovima Boga”.

9. Oni su prijemnici njegove Božanske ljudskosti.

**3**

**Iskupljenje**

Kratak pregled:

1. Crkva postepeno nazaduje od dobra ka zlu.

2. Kraj crkve je kad je moć zla i pakla iznad moći dobra i neba.

3. Na sličan način crkva luta od unutarnjeg do spoljašnjeg.

4. Opis kraja i napredovanja, u Reči.

5. Zatim totalno prokletstvo preti.

6. Gospod je iskupio ljude i anđele.

7. Iskušenja Gospoda Hristosa.

8. Iskupljenje nije moguće osim preko otelovljenja Boga.

**24. Poglavlje 1**

*U procesu vremena crkva se odvaja od dobra dobročinstva, a zatim prema obmanama vere i umire.*

1. Postoji crkva u nebima i crkva na zemljama i one čine jedno, kao unutarnje i spoljašnje kod čoveka.

2. Crkva u oba sveta je zajedno pred Gospodom i pojavljuje se pred anđelima kao jedan čovek.

3. Tako crkva može da bude upoređivana sa čovekom; koji je najpre dete, zatim mladić, posle toga čovek i najzad starac.

4. Dok je crkva dete, ona je u dobru dobročinstva; dok je mladić (mlada osoba) i čovek ona je u istinama vere od tog dobra; a kada je starac (stara osoba) ona je u braku dobročinstva i vere.

5. Crkva, dok jeste i ostaje takva, traje u večnost; ali u suprotnom, ona se povlači od dobra dobročinstva svog detinjstva.

6. Ako se crkva povlači od dobra dobročinstva svog detinjstva, ona postaje obuhvaćena gustom tamom u pogledu istina i upada u obmane, kao slepac u jamu.

7. Četiri suptinska elementa crkve su: poznavanje Boga, poznavanje dobra dobročinstva, poznavanje istina vere i život u skladu s njima.

8. Kad se crkva povlači od dobročinstva, takođe se povlači i od ova četiri; tada se ulivaju obmane u vezi sa Bogom, u vezi sa dobročinstvom, u vezi sa verom i u vezi sa bogosluženjem.

9. Ove se ulivaju u glavešine crkve, a od njih u ljude, kao iz glave u telo.

10. Dva su uzroka zbog kojih se obmane ulivaju u glavešine crkve i ulivaju od njih: jedan je ljubav prema vladanju od samoljublja; drugi je inteligencija od *propriuma,* a ne od Svetog Pisma.

11. Tada se od jedne obmane ulivaju obmane u kontinuiranom nizu i to dok više ništa od istine ne preostane.

12. Sveto Pismo, dok se primenjuje da bi potvrdilo te stvari, u potpunosti je falsifikovano (lažirano) i tako crkva propada.

**25. Poglavlje 2**

*Kraj crkve je blizu, kad moć zla od obmana počinje da preovlađuje nad moći dobra od istina u prirodnom svetu, a tada istovremeno i moć pakla nad moći neba.*

1. Svaki čovek posle smrti dolazi u svoje sopstveno dobro, a tako i istinu u kojima je bio u svetu; na sličan način u svoje sopstveno zlo, a tako i obmanu.

2. Oni koji su u dobru, a tako i u istini ulaze u nebo; a oni koji su u zlu, a tako i u obmani, ulaze u pakao.

3. Oni koji su u istini na zemljama su iznutra u istinama; a ako su u obmanama, mogu da prime istine prilagodljive njihovom dobru čak i posle smrti. Ali suprotan je slučaj sa onima koji su u zlu. Razlog je što su dobro i zlo od volje; a volja je *esse* čoveka, a odatle postoji razumevanje.

4. Iz stanja neba i pakla, u duhovnom svetu, poznato je koliko mnogo dobro preovlađuje nad zlom ili zlo nad dobrom, na zemljama; pošto se svaki čovek posle smrti okuplja sa svojima, to jest, ulazi u svoje sopstveno zlo ili dobro, a nebo i pakao su od ljudske rase.

5. Ovo se nikako ne može znati na zemljama, iz mnogih razloga.

6. Između neba i pakla nalazi se međuprostor, u koji se zlo koje isparava iz paklova uspinje, a dobro iz neba silazi; tu se oni sreću.

7. Usred ovog međuprostora nalazi se ekvilibrijum između dobra i zla.

8. Od ovog ekvilibrijuma zna se koliko dobro preovlađuje nad zlom ili zlo nad dobrom.

9. Gospod ih tamo odmerava kao u ravnoteži.

10. Ovaj ekvilibrijum podiže se prema nebu kako zlo preovlađuje nad dobrom, a potiskuje prema paklu kako dobro preovlađuje nad zlom; pošto ga dobro iz neba potiskuje, a zlo iz pakla podiže.

11. Ovaj ekvilibrijum je kao postolje za anđele iz neba, na kome njihovo dobro ishoduje i na kome počiva.

12. Shodno stepenu u kome se ovaj ekvilibrijum uzdiže, sreća anđela iz neba, od njihovog dobra i odatle istine, umanjena je.

13. Kad zlo preovlađuje nad dobrom na zemljama, istovremeno i pakao preovlađuje nad nebom.

14. Iz ovih stvari očigledno je da je kraj crkve blizu, kad moć zla preovlađuje and moći dobra.

15. To se naziva moći dobra na osnovu istina, a moći pakla na osnovu obmana, jer dobro ima moć preko istina, a zlo ima moć preko obmana.

**26. Poglavlje 3**

*Kako crkva luta od dobra ka zlu, tako isto luta od unutarnjeg bogosluženja ka spoljašnjem.*

1. U stepenu u kome se zlo povećava u crkvi, u istom stepenu čovek crkve postaje spoljašnji.

2. U stepenu u kome čpvek crkve postaje spoljašnji u istom stepenu postaje dvoličan; to jest, zao iznutra, a pojavno dobar spolja.

3. Svaki čovek posle smrti nadalje postaje onakav kakav je iznutra, ali ne i kakav je bio spolja.

4. Stoga je takođe tako da svet, pošto sudi na osnovu spoljašnjosti, ne zna kakvo je stanje crkve; stoga, takođe, niti kako crkva opada i teži svome kraju.

5. Svaki čovek ima unutarnje i spoljašnje, koje se naziva unutarnjim i spoljašnjim čovekom.

6. U unutarnjem čoveku volja upravlja, pa prema tome ljubav, princip života; ali u spoljašnjem čoveku razumevanje upravlja, koje je na očigled (svojom pojavom), promišljeno ili lukavo naklonjeno unutarnjem.

7. Ako je unutarnji čovek zao, a spoljašnji čovek dobar, u tom smislu on je simulant ili licemer.

8. Nijedan čovek nije dobar, u odnosu na svog unutarnjeg čoveka, osim od Gospoda.

**27. Poglavlje 4**

*Napredovanje crkve ka svome kraju, kao i sam kraj, opisani su na veoma mnogo mesta u Reči.*

1. Sukcesivno smanjivanje dobra i istine i uvećavanje zla i obmane u crkvi, nazivaju se u Reči “pustošenjem” i “razaranjem”.

2. Poslednje stanje, kad ne ostaje ništa od dobra i istine, tu se naziva “svršetkom” (“iscrpljivanjem”) i “odsecanjem”.

3. Sam kraj crkve je potpunost (vremena).

4. Na slične stvari isto tako se misli u Reči pod “veče” i “noć”.

5. A takođe i u ovim rečima proroka i jevanđelista:

I odmah će po nevolji dana tih sunce pomrčati, i mesec svoju svetlost izgubiti, i zvezde s neba spasti, i sile nebeske pokrenuti se[[5]](#footnote-5) (Matej 24:29; Isaija 13:10; Jezekilj 32:7; Joilo 2:10; 2:31; 3:15; Amos 5:20; 8:9; Marko 13:24; Luka 21:25).

6. Tada više nema crkve, osim po imenu; ali još uvek je tu ostatak, naime, da čovek može da sazna i razume istine i čini dobra, ako hoće.

**28. Poglavlje 5**

*Na kraju crkve totalno prokletstvo preti ljudima na zemljama i anđelima u nebima*

1. Svaki čovek je ekvilibrijum koji se nalazi između neba i pakla, pa stoga u slobodi da gleda i okreće se prema nebu ili prema paklu.

2. Svaki čovek posle smrti najpre dolazi u svoj ekvilibrijum, pa prema tome u slično stanje života onome u kome je bio u svetu.

3. Oni koji su u svetu gledali i okretali se prema nebu ili prema paklu, na sličan način gledaju i okreću se posle smrti.

4. Na kraju crkve, kad moć zla preovlada nad moći dobra, ovaj ekvilibrijum je rastegnut i ispunjen zlim (ljudima) koji odlaze iz sveta.

5. Zbog toga je ovaj ekvilibrijum uzdizan sve više i više prema nebu i shodno svom prilazu teži da zarazi anđele tamo.

6. Svi koji su u ovom uzdižućem ekvilibrijumu, iznutra su zli, a spolja moralni.

7. Ovi, zato što su takvi, neprestano nastoje da unište nebo, koje je iznad njih; što takođe rade lukavim izumima iz pakla, sa kojima, u odnosu na svoje unutarnjosti, čine jedno.

8. Zbog toga na kraju crkve, uništenje i stoga prokletstvo, ugrožava čak i anđele neba.

9. Ako tada ne bi bio izvršen sud, nijedan čovek na zemljama ne bi mogao da bude spasen, niti bi ijedan anđeo u nebima ostao u svome stanju bezbednosti.

**29. Poglavlje 6**

*Jehova Bog, svojim dolaskom u svet, otklonio je to totalno prokletstvo; i time iskupio ljude na zemljama i anđele u nebu.*

1. Sam Jehova Bog došao je u svet, da oslobodi ljude i anđele od napada i nasilja iz pakla i stoga od prokletstva.

2. On je to postigao borbama protiv pakla i pobedama and njim; i pokorio ga je, doveo u red i potčinio ga sebi.

3. Posle tog suda on je takođe stvorio, to jest, formirao novo nebo, a kroz to i novu crkvu.

4. Time je Jehova Bog sebi dao moć spasenja svih koji veruju u njega i čine (ono što traže) njegova pravila.

5. Tako je iskupio sve u celom svetu i sve u celom nebu.

6. Ovo je jevanđelje koje je zapovedio da treba da bude propovedano širom čitavog sveta.

7. Ovo je jevanđelje za one koji se pokaju, ali ne i za one koji namerno krše njegova pravila.

**30. Poglavlje 7**

*Gospod je u svetu podneo najteža iskušenja od paklova, a takođe i od Jevrejske crkve; pobedama nad njima, on je doveo sve stvari u red i ostovremeno glorifikovao (proslavio) svoju ljudskost; tako je iskupio anđele i ljude i iskupljuje ih do večnosti.*

1. Sva duhovna iskušenja su borbe protiv zala i obmana; a ta iskušenja teža su prema stepenu u kome napadaju čovekov duh i istovremeno njegovo telo i muče oboje.

2. Gospod je pretrpeo najteža od svih iskušenja, jer se borio protiv svih paklova, a takođe i protiv zala i obmana Jevrejske crkve.

3. Njegova iskušenja su malo opisana od jevanđelista, samo u borbama sa zverima, to jest sotonama u paklu, četrdeset dana u divljini, potom infestacijama od đavola i najzad njegovim patnjama u Getsemanskom vrtu i užasnim stradanjem na krstu. (Marko 1:12, 13; Matej 4:1–11; Luka 4:1–13; Matej 26:36–46; Marko 14:32–42; Luka 22:40–46; Jovan 18:1; Matej 27:26–50; Marko 15:15–37; Luka 23:25–46; Jovan 19:1–30)

Ali njegova iskušenja ili borbe sa paklovima, koje, pošto su bili nevidljive nisu mogle da budu ispoljene, bile su posebnije i potpunije opisane u knjigama proroka (Isaija 63) i knjizi Davidovoj (Psalmima).

4. Gospod je pretrpeo ta iskušenja, da bi mogao da potčini paklove koji su infestovali nebo i istovremeno crkvu; i da bi mogao da oslobodi anđele i ljude od te infestacije i tako ih spase.

5. Kraj svih duhovnih iskušenja je temeljno potčinjavanje zla i obmane, stoga i pakla; a istovremeno, potpuno potčinjavanje spoljašnjeg čoveka, jer u njega se zla i obmane iz pakla ulivaju. Jer u iskušenjima postoji takmičenje u dominaciji zla nad dobrom i spoljašnjeg čoveka nad unutrašnjim; zbog čega, na čijoj strani ostaje pobeda, na toj strani ostaje i vlast. Stoga kad je pobeda na strani dobra, dobro drži vlast nad zlom, a takođe i unutarnji čovek nad spoljašnjim.

6. Gospod je trpeo ta iskušenja od dečaštva do poslednjeg doba svog života i tako postepeno potčinjavao paklove i postepeno proslavljao svoju ljudskost; a u poslednjem iskušenju na krstu, koje je bilo najteže od svih, potpuno je pokorio paklove i svoje ljudsko učinio Božanskim.

7. Gospod se borio s paklovima i isto tako protiv obmana i zala Jevrejske crkve, kao sama Božanska istina ili Reč koja je bio; trpeo je da bude prekorevan, napadan uvredama i ubijen, baš kao što je crkva tada činila sa Rečju. Gotovo isto bilo je činjeno sa prorocima, jer oni su reprezentovali Gospoda u odnosu na Reč, pa zbog toga i sa Gospodom, koji je i sam bio Prorok, jer je bio Reč sama. Tako je bilo činjeno shodno Božanskom redu. **17**

8. Slika Gospodovih pobeda nad paklovima i glorifikacije njegove ljudskosti kroz iskušenja, predstavljena je u preporodu čoveka; jer kao što je Gospod potčinio paklove i svoje ljudsko učinio Božanskim, tako ih on kod čoveka potčinjava, čini ga duhovnim i tako ga preporađa.

9. Poznato je da Gospod grabi čoveka iz čeljusti đavola i uzvisuje ga sebi u nebo; i da to sa čovekom čini tako što ga izvlači od zala, što se postiže smernošću i pokajanjem. To dvoje su iskušenja koja su sredstva preporoda. **18**

**17.** [Beleška sa margine] O reprezentovanju stanja crkve preko proroka i takođe preko Jezekilja o kome je četiri puta rečeno da “podnosi bezakonje kuće Izrailja” i da je Gospod bio nazvan “najvećim prorokom” – vidite *Doktrinu o Gospodu* (br. 15–7).

**18.** [Beleška sa margine] Gospod je, kao prorok, podneo bezakonja Jevrejske crkve i nije ih oduzeo. Njegova glorifikacija ili sjedinjenje sa Božanskim njegovog Oca koji je bio u njemu kao duša u čoveku, nije moglo da bude postignuto osim kroz uzajamno delovanje; ljudsko sarađuje sa Božanskim, a ipak je najvećim delom od Božanskog, ali i dalje su primanje, akcija ili reakcija od ljudskog kao od sebe samog. Ali dokle god su bili sjedinjeni on je delovao istovremeno od oba, na sličan način kao što čovek biva preporađan i postaje duhovan od Gospoda. Kad je bio dete bio je kao dete; dok je bio dečak [bio je dečak].

**31. Poglavlje 8**

*Iskupljenje nije moglo biti postignuto, niti bi time spasenje moglo biti dato, osim otelovljenjem Boga.*

1. Reč Starog i Novog Zaveta uči da se Bog otelotvorio.

2. Sve bogosluženje crkve pre nego što je Bog postao otelotvorenje proricalo je i pozdravljalo ga pošto se otelotvorio: odatle i ni iz jednog drugog izvora to bogosluženje je bilo božansko.

3. Otelotvoreni (inkarnirani) Bog je “Jehova naša pravednost”, “Jehova naše iskupljenje”, “Jehova naše spasenje” i Jehova naša istina”, a na sve to se misli pod dva imena, Isus Hristos.

4. Neotelotvoreni Bog ne bi mogao da se bori protiv paklova i ne bi mogao da ih potčini.

5. Neotelotvoreni Bog ne bi mogao da bude iskušavan, a još manje da pati na krstu.

6. Neotelotvoreni Bog ne bi mogao da bude viđen i znan; stoga mu se ne bi moglo pristupiti i ne bi se mogao spojiti sa ljudima i anđelima, osim kroz svoje otelotvorenje.

7. Vera u neotelotvorenog Boga nije moguća, nego samo u otelotvorenog.

8. Otuda ono što su govorili drevni, da niko ne može da vidi Boga i preživi i (što je govorio) Gospod, da niko nije video obličje Oca niti čuo njegov glas.

I od dečaštva je napredovao u mudrosti (Luka 2:40–50). Nije mogao da bude rođen kao mudrost, ali je to mogao postati u skladu sa redom. Napredovao je do potpunog spajanja.

9. Takođe, da je posredstvom anđela Bog sebe manifestovao na očigled drevnih u ljudskom obliku, koji oblik je predstava otelotvorenja Boga.

10. Svako delovanje Boga spovedeno je od prvih do poslednjih (stvari), stoga iz njegovog Božanskog kroz njegovo ljudsko. Tako je Bog “prvi i poslednji, koji je bio, koji jeste i koji će doći.”

11. U krajnjim ciljevima Boga nalaze se sve Božanske stvari zajedno; stoga, u našem Gospodu Isusu Hristosu su sve stvari njegovog Oca.

12. Od ovih stvari sledi da iskupljenje nikako drukčije ne bi moglo da bude ostvareno osim preko otelotvorenja Boga.

13. I ne bi moglo da bude nikakvog spasenja, osim preko otelotvorenja Boga, stoga Gospoda, iskupitelja i spasitelja; koje spasenje je neprekidno iskupljenje.

14. Odatle je to da oni koji veruju u Gospoda Isusa Hristosa imaju večni život; a oni koji u njega ne veruju nemaju taj život. **19**

**19.** [Beleška sa margine.] Iskupljenje samo po sebi bilo je potčinjavanje paklova i uređivanje neba dovođenjem u red, te stoga priprema za novu duhovnu crkvu. Bez ovog iskupljenja nijedan čovek ne bi mogao da bude spasen, niti bi anđeli opstajali u svom stanju sreće. Gospod nije samo iskupio ljude, nego takođe i anđele [vidite Poglavlje 6]. Iskupljenje je bilo čisto Božansko činjenje. Ovo iskupljenje ne bi bilo ostvareno osim preko otelotvorenja Boga [vidite Poglavlje 8].

Stradanje na krstu bilo je poslednje iskušenje, koje je on kao najveći prorok podneo i kroz koje je istinski potčinio paklove i proslavio svoju ljudskost; tako da to nije bilo iskupljenje nego sredstvo iskupljenja. Da je stradanje krsta bilo iskupljenje samo po sebi jeste fundamentalna zabluda crkve. Ova zabluda, zajedno sa zabludom o tri božanske osobe od večnosti, izopačila je čitavu crkvu do tog stepena da nije ostalo nikakvog duhovnog ostatka. Zablude koje su se ulivale iz [doktrine] iskupljenja [koje se održavaju] danas, [naime], da je je to stradanje na krstu, biće pobrojane. Obmane vere ne mogu da budu sjedinjene sa dobrom dobročinstva. Predskazanja u knjizi proroka Danila i proroka u vezi sa ovim sukcesivnim stanjima. U vezi sa Hristom (Matej 24).

**4**

**Sveti Duh**

32. Univerzalnosti (opšte stvari):

1. Sveti Duh je Božansko koje proizlazi od jednog, beskonačnog, svemogućeg, sveznajućeg i sveprisutnog Boga.

2. Sveti Duh je, u svojoj suštini, sam taj Bog; ali u subjektima u kojima je priman, to je Božansko Proizlazeće.

3. Božansko, koje se naziva Sveti Duh, proizlazi iz tog Boga samog, kroz njegovu ljudskost; u poređenju, kao ono što proizlazi iz čoveka, to jest, kao što ono što on podučava i čini proizlazi od njegove duše kroz njegovo telo.

4. Božansko, koje se naziva Sveti Duh, proizlazeći od Boga preko njegove ljudskosti, prolazi kroz anđeosko nebo i kroz to u svet; stoga, kroz anđele u ljude.

5. Odatle [prolazi] kroz ljude do ljudi, a u crkvi uglavnom kroz sveštenstvo do laika (pastve), to što je sveto neprestano se daje, a povlači se ako se Gospodu nije pristupljeno.

6. Božansko Proizlazeće, koje se naziva Sveti Duh, u svom pravilnom smislu je sveta Reč i Božanska istina odatle.

7. A njegovo delovanje je uputstvo, reformacija (preobraćanje) i preporod, pa tako i oživotvorenje i spasenje.

8. U stepenu u kome neko poznaje i priznaje Božansku istinu koja proizlazi iz Gospoda, u tom stepenu on poznaje i priznaje Boga; a u stepenu u kome neko čini ovu Božansku istinu, u tom stepenu taj je u Gospodu i Gospod u njemu.

9. Duh, u odnosu na čoveka, jeste njegova inteligencija i šta god odatle proizlazi.

**33. Poglavlje 1**

*Sveti Duh je Božansko koje proizlazi iz jednog, beskonačnog, svemoćnog, sveznajućeg i sveprisutnog Boga, kroz njegovo ljudsko koje je uzeo na sebe u svetu.*

1. Sveti Duh nije Bog u sebi, ili samostalno; niti on proizlazi od Boga preko Sina kao osoba od (drugih) osoba, (što je) u skladu sa doktrinom crkve današnjice.

2. Ovo je potpuno nedosledno; jer osoba je definisana time što nije deo niti kvalitet u drugoj (osobi), nego opstaje odvojeno.

3. I (rečeno je) da, iako su osobenost i kvalitet jednog odvojeni od toga kod drugog, ipak su one po suštini jedno i nedeljive.

4. Odatle neminovno rezultira ne samo ideja, nego i ispovedanje tri Boga, koje bez obzira na to prema Hrišćanskoj veri, shodno Atanasijanskoj veroispovesti, ne treba nazivati trima nego jednim.

5. Istina je, da od večnosti ili pre stvaranja, nisu postojale tri osobe, od kojih je svaka bila Bog; tako nisu postojale tri beskonačne, tri nestvorene, tri neizmerne, večne, svemoguće (osobe) nego jedna.

6. Ali posle stvaranja uzdiglo se Sveto Trojstvo, pošto je od Oca rođen sin, a od Oca kroz Sina proizlazi Svetost, koja se naziva Sveti Duh.

7. Zbog toga, pošto je Otac duša i život sina, a sin je ljudsko telo Oca, a Sveti Duh je Božansko proizlazeće, sledi da su oni konzistentni (jednosupstancijalni), pa tako ne opstojavaju pojedinačno, nego zajednički.

8. I zato što se osobenost jednog, u skladu sa redom, izvlači i prelazi u drugog, a odatle u trećeg, oni su jedna osoba, stoga jedan Bog.

9. U poređenju sa tim, kao što u svakom anđelu i svakom čoveku, od duše preko tela proizlazi svako činjenje.

10. Razum prosvetljen Svetim Spisima može da shvati to, naime, da postoji trojstvo (jedne) osobe, koje je trojstvo Boga, ali ne trojstvo osoba, jer je to trojstvo bogova.

**34. Poglavlje 2**

*Sveti Duh, koji proizlazi iz jednog Boga kroz njegovu ljudskost u svojoj suštini je isti taj Bog, ali na očigled subjekata, koji su u prostorima, to jeste Božansko proizlazeće.*

1. Šta je bio Bog pre stvaranja, takav je i posle njega; stoga kakav je bio od večnosti, takav je i do večnosti.

2. Pre stvaranja Bog nije bio u produženom prostoru, pa nije ni posle stvaranja, do večnosti;

3. Posledično tome, Bog je u prostoru bez prostora i u vremenu bez vremena.

4. Stoga je Sveti Duh, koji proizlazi iz jednog Boga kroz njegovu ljudskost, taj isti Bog.

5. U odnosu na Boga, pošto je on svuda isti, ne može se reći da on proizlazi, osim pojavno, u odnosu na prostore, jer oni (prostori) proizlaze, pa zbog toga na očigled subjekata koji su u prostorima.

6. A pošto su oni u stvorenom svetu, sledi da je tamo Sveti Duh Božansko proizlazeće.

7. Sveprisutnost Boga u potpunosti dokazuje da je Sveti Duh Božansko proizlazeće od jednog i nedeljivog Boga, a ne da je on sam Bog kao osoba.

**35. Poglavlje 3**

*Božansko koje se naziva Sveti Duh, proizlazeće od Boga kroz njegovu ljudskost, prolazi kroz anđeosko nebo u svet, pa tako kroz anđele u ljude.*

1. Jedan Bog u svojoj ljudskosti je iznad anđeoskog neba, pojavljujući se tamo kao sunce, od kojeg proizlazi ljubav kao toplina i mudrost kao svetlost.

2. Stoga svetost Boga, koje je nazvana Sveti Duh, shodno redu utiče u neba; neposredno u vrhovno nebo, koje je nazvano treće nebo; neposredno i takođe posredno u srednje nebo, koje se naziva drugo nebo; isto i u krajnje nebo, koje se naziva prvo nebo.

3. Ona se uliva kroz ta neba u svet, a kroz to u ljude tamo.

4. Ipak anđeli neba nisu Sveti Duh.

5. Sva neba, zajedno sa crkvama na zemljama, u očima Gospoda su kao jedan čovek.

6. Samo je Gospod duša i život tog čoveka, a svi koji su oživljeni i žive od njega jesu njegovo telo. Zbog toga je rečeno, da verni sačinjavaju telo Gospoda, da su oni u njemu i on u njima.

7. Gospod se uliva u anđele neba i u ljude crkve, sa određenom sličnošću načinu kojim se duša uliva u telo kod čoveka.

**36. Poglavlje 4**

*Odatle to prolazi kroz ljude do ljudi, a u crkvi uglavnom kroz sveštenstvo do laika (pastve)*

1. Niko ne može da primi Svetog Duha osim od Gospoda Isusa Hristosa, jer on proizlazi od Boga Oca kroz njega. A pod Svetim Duhom misli se na Božansko proizlazeće.

2. Niko ne može da primi Svetog Duha, to jest, Božansku istinu i Božansko dobro, osim ako ne ide Gospodu neposredno i u isto vreme je u ljubavi (prema njemu).

3. Sveti Duh, to jest, Božansko proizlazeće, nikada ne postaje čovekov[[6]](#footnote-6); ali neprestano je Gospodov sa njim (čovekom).

4. Zbog toga svetost, koja se podrazumeva pod Svetim Duhom, ne pripada; niti ostaje, osim onoliko koliko čovek koji ga prima veruje u Gospoda, a istovremeno je u doktrini istine od Reči i životu u skladu sa njom.

5. Svetost, koja se podrazumeva pod Svetim Duhom, ne prenosi se od čoveka do čoveka, nego od Gospoda kroz čoveka do čoveka.

6. Bog Otac ne šalje Svetog Duha, to jest, svoje Božansko, kroz Gospoda u čoveka; nego ga Gospod šalje od Boga Oca. **20**

**20.** [Beleška sa margine, koja možda pripada ovde.] Sveti Duh je Božansko činjenje i svojstvo koje proizlazi od jedinog Boga.

7. Sveštenik, zato što je tu da podučava doktrinu iz Reči u vezi sa Gospodom i u vezi sa iskupljenjem i spasenjem od njega, treba da bude uveden (inaugurisan) zavetom Svetog Duha i reprezentacijom njegovog prenošenja; ali on (Sveti Duh) biva priman od strane sveštenika shodno veri njegovog života.

8. Božansko, koje se podrazumeva pod Svetim Duhom, proizlazi iz Gospoda kroz sveštenstvo do pastve propovedanjem, shodno primanju doktrine istine odatle. **21**

9. I preko sakramenta Svete Pričesti, u skladu sa pokajanjem pre nje.

**37. Poglavlje 5**

*Božansko proizlazeće, koje se naziva Sveti Duh, u svom pravilnom smislu jeste Reč, u čemu je svetost Boga.*

1. Reč je svetost sama u Hrišćanskoj crkvi, od Božanskog od Gospoda koje je u njoj i koja je od nje; odakle Božansko proizlazeće koje se naziva Sveti Duh, u svom pravilnom smislu, jeste Reč i svetost Boga. **22**

2. Gospod je Reč zato što je ona od Gospoda i odnosi se na Gospoda i stoga u svojoj suštini jeste sam Gospod. Ona proizlazi iz Gospoda i od Boga Oca. Ona proizlazi iz Gospoda od Boga Oca, a ne obrnuto.

**21.** [Beleška sa margine.] Ona proizlazi do sveštenstva, a od njih do laika. Uliva se u ljude koji veruju u Gospoda, a ako je u skladu sa redom, u sveštenstvo i tako kroz njih u pastvu.

**22.** [Beleška sa margine koja možda pripada ovde.] Sveti Duh proizlazi od Gospoda kroz Reč.

3. Gospod, zato što je on Reč, jedini je svet[[7]](#footnote-7); on je “svetac Izrailja”, koji se tako često pominje u knjigama proroka, u odnosu na koga je tamo takođe rečeno da je samo on Bog.

4. Otuda je mesto gde se nalazio kovčeg u tabernaklu – jer je u njemu bio zakon, početak Reči, preko koga je bilo pomirenje, a preko toga heruvim, što sve označava Gospoda kao Reč – nazvano “svetilištem” i “svetinjom nad svetinjama.”

5. Zbog toga se novi Jerusalim, koji je crkva koja pristupa samo Gospodu i preuzima istine iz njegove Reči, naziva “svetim”, a takođe i “gradom svetosti”; a ljudi u kojima je ta crkva nazivaju se “ljudima svetosti”; takođe je ta crkva “carstvo svetaca”, u knjizi proroka Danila, koje će trajati zauvek.

6. Proroci i apostoli nazivaju se “sveti”, jer je Reč pisana kroz njih.

7. Sveti Duh, pošto o njemu Gospod podučava od svete Reči, naziva se “duhom istine”, za koga Gospod kaže da neće govoriti od sebe, nego od Gospoda i da je to on sam.

8. Onome koji “kaže reč protiv Svetog Duha nije oprošteno”, jer taj poriče Božansko Gospoda i svetost Reči; zato što nema religiju.

9. Onome koji kaže reč protiv “sina čovečijeg” oprošteno je, zato što on poriče da je ovo ili ono božanska istina od Reči u crkvi, ali veruje da Božanske istine jesu u Reči i od Reči. “Sin čovečiji” je Božanska istina od Reči u crkvi, a ovo ne može da vidi svako.

**Poglavlje 6**

*Božansko svojstvo i činjenje koji se podrazumevaju pod Svetim Duhom su uputstvo, preobraćanje (reformacija), preporod (regeneracija); a shodno ovima oživljavanje, osveštanje i justifikacija (opravdanje); a shodno ovima očišćenje od zala, opraštanje grehova i spasenje.* **23**

**Poglavlje 7**

*U stepenu u kome svako poznaje i priznaje Božansku istinu koja proizlazi iz Gospoda, u istom stepenu poznaje i priznaje Boga; a u stepenu u kome svako čini ovu Božansku istinu, u istom stepenu je u Gospodu i Gospod u njemu.* **24**

**Poglavlje 8**

*Duh u odnosu na čoveka jeste njegova inteligencija i šta god odatle proizlazi, kao njegovo činjenje i osobenost.* **25**

**23.** Poglavlja 6–8 ove rasprave nisu mogla da budu pronađena kad je tekst kopiran sa originala. [Napomena prevodioca]

**24.** Vidite Univerzalnosti 8, br. 32, gore.

**25.** Vidite Univerzalnosti 9, br. 32, gore.

[Beleška sa margine koja možda treba da bude čitana ovde.] Pod duhom čoveka misli se na njegovu inteligenciju i stoga šta god proizlazi od njega kao njegovo činjenje i osobenost.

**5**

**Božansko Trojstvo**

Kratak pregled:

1. Postoji Božansko Trojstvo.

2. Otac, Sin i Sveti Duh su tri suštinske stvari jednog Boga.

3. Nije bilo trojstva pre nego što je svet stvoren.

4. Trojstvo je ušlo u postojanje u Isusu Hristosu pošto je svet bio stvoren.

5. Ovo trojstvo pojavljuje se iz Reči, kao takođe i u Apostolskoj veroispovesti, ali ne i u Nikejskoj.

6. Apsurdne ideje izvučene su iz Nikejskog trojstva.

7. Ovo trojstvo izopačilo je crkvu.

8. Takođe je falsifikovalo (lažiralo) Reč.

9. Odatle dolaze “nevolja” i “pustoš” predskazane od Gospoda.

10. Nema spasenja osim ako nova crkva nije uspostavljena od Gospoda.

11. Trojstvo je u Gospodu spasitelju; stoga jedino njemu treba pristupati, jer je on spasenje ili večni život.

**38.** (Da bude zabeleženo.)

1. Ideja običnih ljudi o Božanskom trojstvu jeste da Bog Otac sedi u visini, a njegov sin desno od njega i da oni šalju Svetog Duha ljudima.

2. Ideja sveštenstva u odnosu na trojstvo jeste da postoje tri osobe, od kojih je svaka Bog i Gospod i da za sve tri postoji jedna ista suština.

3. Ideja mudrih među sveštenstvom je da postoje tri prenosive osobenosti i kvaliteta; ali pod trima osobama misli se na ono što je neprenosivo.

4. Postoji Božansko Trojstvo, na osnovu Svetih Spisa i na osnovu razuma.

5. Od trojstva osoba tu neminovno sledi trojstvo Bogova.

6. Ako je Bog jedan, trojstvo Boga je potrebno, a stoga i trojstvo osobe (u jednoj osobi)

7. Trojstvo Boga, koje je takođe i trojstvo (jedne) osobe, jeste u Božjem otelotvorenju ili u Isusu Hristosu.

8. Ovo je potvrđeno od Svetog Pisma;

9. A takođe i od razuma, pošto trojstvo postoji u svakom čoveku.

10. Apostolska crkva nikada nije razmišljala o trojstvu osoba, kao što je evidentno iz njihove veroispovesti.

11. Trojstvo osoba prvi put je izmišljeno od strane Nikejskog sabora.

12. Ono je odatle bilo izvučeno u crkve (koje su bile) posle tog vremena, čak do današnjeg vremena.

13. Ta doktrina nije mogla da bude ispravljena do danas.

14. Trojstvo osoba preokrenulo je čitavu crkvu i falsifikovalo svaku i sve stvari odatle.

15. Svi oni kažu da je to izvan razumevanja i da razumevanje treba da bude držano u pokornosti u odnosu na veru. Šta je “sin rođen od večnosti”?

16. U Gospodu je trojstvo, a u trojstvu je jedinstvo.

**39. Poglavlje 1**

*Postoji Božansko Trojstvo; naime, Otac, Sin i Sveti Duh.*

1. Jedinstvo Boga je priznato i primljeno širom celog sveta, gde god ima religije i zdravog razuma.

2. Zbog toga trojstvo Boga ne može da bude saznato; jer da je ono saznato, čak, da je samo proglašeno, u odnosu na trojstvo Boga, čovek bi mislio na množinu Bogova, čega se gade i religija i zdrav razum.

3. Zbog toga trojstvo Boga nije moglo da bude saznato osim iz otkrovenja, stoga nikako drukčije nego iz Reči; niti je moglo da bude primljeno, osim ako je trojstvo Boga istovremeno bilo i jedinstvo Boga, jer u suprotnom postojala bi protivurečnost koja rađa ništavnost.

4. Trojstvo Boga nije zaista postojalo pre nego što je sin Božiji spasitelj sveta bio rođen; a pre toga nije bilo jedinstva u trojstvu niti trojstva u jedinstvu.

5. Spasenje ljudske rase zavisi od trojstva Boga, koje je istovremeno jedinstvo.

6. Pod trojstvom Boga koje je istovremeno jedinstvo misli se na Božansko Trojstvo u jednoj osobi.

7. Gospod spasitelj sveta podučavao je postoji Božansko Trojstvo, naime, Otac, Sin i Duh; jer je zapovedio svojim učenicima da krštavaju u ime Oca, Sina i Svetog Duha;

On je takođe rekao da će im poslati Svetog Duha od Oca;

On je dalje često pominjao Oca po imenu i sebe nazivao njegovim sinom i dunuo je (poslao dah) na svoje učenike, govoreći, “Primite Svetog Duha.”

Dalje, kad je Isus bio kršten u reci Jordan, došao je glas od Oca, govoreći “Ovo je sin moj voljeni” i duh se pojavio nad njim u obliku golubice.

Anđeo Gavrilo takođe je rekao Mariji “Sveti Duh će doći na tebe i moć svevišnjeg prekriće te i svetost koja će od tebe biti rođena biće nazvana sinom Božijim”. “Svevišnji” je Bog Otac.

Apostoli slično tome u svojim poslanicama često imenuju Oca, Sina i Svetog Duha; a Jovan u svojoj prvoj poslanici kaže, “Postoje tri koja svedoče u nebu, Otac, Reč i Sveti Duh”, itd.

**40. Poglavlje 2**

*Ta tri, Otac, Sin i Sveti Duh jesu tri suštinske stvari jednog Boga, kao što duša, telo i činjenje kod čoveka jesu jedno.*

1. Božansko trojstvo, koje je istovremeno jedinstvo, niko ne može da shvati ni na koji način, osim kao dušu, telo i proizlazeće činjenje kod čoveka; posledično tome, ako Božansko u sebi koje se naziva Otac jeste duša, ljudsko koje se naziva Sin jeste telo duše, a Sveti Duh je proizlazeće činjenje.

2. Zbog toga je svuda u Hrišćanskoj crkvi priznato da su u Hristosu Bog i čovek, to jest, Božansko i ljudsko, jedna osoba, kao duša i telo u čoveku. To je tamo priznato iz Atanasijanske veroispovesti.

3. Odatle onaj koji shvata jedinstvo duše i tela i rezultirajućeg činjenja, shvata trojstvo i istovremeno jedinstvo Boga u nekoj vrsti senke.

4. Racionalni čovek zna ili bi mogao da zna, da je duša sina otac i da se duša zaodeva u telo u majčinoj utrobi i da kasnije sve činjenje proizlazi iz oba.

5. Onaj koji poznaje jedinstvo duše i tela, takođe zna ili može da zna da je život duše u telu i da stoga život tela jeste život duše.

6. Posledično tome, da duša živi, pa stoga oseća i čini, u telu i od tela; i da telo živi, oseća i čini od sebe dok (živi, oseća i čini) od duše.

7. Ovo stoga što sve stvari od duše jesu od tela i sve stvari tela jesu od duše; odatle i ni iz jednog drugog izvora jeste njihovo jedinstvo.

8. Samo je pojava (prikaz) da duša deluje odvojeno, od sebe kroz telo, kad zapravo deluje u telu i od tela.

9. Iz ovih stvari racionalni čovek, koji je poznata interakcija duše i tela, može da shvati ove svari od Gospoda; da:

Otac i on jesu jedno;

Sve stvari od Oca su njegove i sve njegove su Očeve;

Sve stvari Oca dolaze njemu; Otac je dao sve stvari u sinovljeve ruke; Kao što Otac čini, tako čini i Sin.

Onak koji vidi i pozna Sina, takođe vidi i poznaje i Oca;

Oni koji su jedno u Sinu, jedno su u Ocu;

Niko nije video Oca osim Sina, koji je u nedrima Očevim, koji ga je manifestovao;

Otac je u Sinu i Sin je u Ocu.

Niko ne dolazi Ocu, osim kroz Sina;

Kao što Otac ima život u sebi, tako je i Sinu dao da ima život u sebi;

U Isusu Hristosu sva punina Božanskog obitava telesno; i mnoge druge stvari pored tih.

Tu se pod “Sinom” misli na ljudskost Oca.

10. Iz ovih stvari sledi da (ono što je je) božansko i duša Sina Božijeg, našeg spasitelja, nisu distinktivna dva, nego jedno i isto. Sin Božiji je ljudskost Boga Oca, što je u potpunosti pokazano gore; jer šta drugo je Marija, majka, donela nego ljudsko u kome je bilo Božansko od Oca? Zato je od rođenja on nazivan “Sinom Božijim”; jer anđeo Gavrilo je rekao Mariji:

Svetost koju ćeš roditi biće nazvan(a) Sinom Božijim, a svetost (sveta osoba) koje je Marija rodila bila je ljudskost u kojoj je bilo Božansko od Oca.

**41. Poglavlje 3**

*Pre nego što je svet stvoren nije bilo Trojstva Boga.*

1. Sveto Pismo uči da je Bog jedan i razum prosvetljen od Gospoda to vidi tu i iz toga. Ali da je Bog bio trojedini pre nego što je svet stvoren, to Sveto Pismo ne uči i razum koji je odatle prosvetljen ne vidi. Ono što je rečeno u Psalmima u odnosu na Sina, “U ovaj dan rodih te” nije od večnosti, nego u punini vremena; jer budućnost je u Bogu sadašnjost, dakle ovaj dan (danas); na sličan način kod Isaije: “Jer nam se rodi Dete, Sin nam se dade, kome je vlast na ramenu, i ime će Mu biti: Divni, Savetnik, Bog silni, Otac večni, Knez mirni.”

2. Koji racionalni um, kad čuje da su pre stvaranja sveta tamo bile tri Božanske osobe, nazvane Otac, Sin i Sveti Duh, ne kaže u sebi dok o njima razmišlja, “Na šta se misli pod sinom rođenim od Boga Oca od večnosti? Kako je mogao da bude rođen? I šta je Sveti Duh koji proizlazi od Boga Oca kroz sina od večnosti? I kako je on mogao da proizlazi i postane Bog sam od sebe? Ili kako osoba može da rodi osobu od večnosti? I da obojica proizvedu osobu? Zar osoba nije osoba?”

“Kako drugačije mogu tri osobe, od kojih je svaka Bog, da budu spojene u jednog Boga, nego u jednoj osobi? A ipak, to je suprotno teologiji i ovo onome? Kako može Božanstvo da bude podeljeno u tri osobe, a ipak ne u tri Boga, kad je svaka od tih osoba Bog? Kako može Božanska suština, koja je jedna, ista i nedeljiva, da se svede na broj, stoga da bude podeljena ili umnožena? I kako mogu tri Božanske osobe da budu zajedno i zajednički se usaglašavaju u neobuhvatnosti prostora, kao što je bilo pre nego što je svet stvoren? Kako su, od Jehove Boga, koji je jedan i stoga jedini, beskonačan, neizmeran, večan i svemoguć, mogla da nastanu tri ravnopravna sa njim? Kako se trojstvo osoba može začeti u jedinstvenosti Boga i jedinstvenost Boga u trojstvu osoba? Pored toga, ideja množine uništava ideju jedinstvenosti i obrnuto. Možda je moglo biti moguće Grcima i Rimljanima da takođe ujedine sve svoje bogove, kojih je bilo mnogo, u jedno, samo istovetnošću putem suštine.”

3. Racionalni um, u prevrtanju i promišljanju o trojstvu osoba u božanstvu od večnosti, mogao je takođe uzeti u obzir kakva je korist od toga što je sin bio rođen i da je Sveti Duh proizašao iz Oca kroz Sina pre nego što je svet bio stvoren? Da li je postojala služba (korisnost) za tu trojicu da se savetuju o tome kako bi univerzum trebalo da bude stvoren? I stoga da treba da ga stvore trojica? Kad je pak univerzum stvoren od jednog Boga. Nije bilo ni prilike da Sin iskupljuje, kad je iskupljenje izvršeno pošto je svet stvoren, u punini vremena; niti da Sveti Duh posvećuje, jer tada nije bilo ljudi koji bi mogli da budu posvećeni.

Stoga, ako je bilo takvih primena (koristi) u Božijoj ideji, one još nisu bile

[ostvarene] pre stvaranja sveta, nego pošto je on zaista postojao; odakle sledi da trojstvo od večnosti nije bilo stvarno trojstvo, nego uzor (model), a još više je to trojstvo osoba (ličnosti).

4. Ko u crkvi, dok čita Atanasijansku veroispovest, može da razume ovo? Da je od Hrišćanske stvarnosti da je svaka osoba za sebe Bog, a da ipak nije u skladu sa zakonitošću Katoličke religije da ih računamo kao tri Boga? Nije li religija odatle za njega nešto različito od istine? I da uistinu tri osobe jesu tri Boga, ali da su na osnovu religije oni jedan Bog?

5. Trojstvo osoba u Božanstvu pre nego što je svet stvoren nikome nije palo na pamet od vremena Adama do Gospodovog dolaska, što je jasno iz Reči Starog Zaveta i iz povesti u vezi sa religijom drevnih. Niti je palo na pamet Apostolima, što je očigledno iz njihovih pisanja u Reči. Niti je palo na pamet bilo kome u Apostolskoj crkvi, koja je bila pre Nikejskog sabora, kao što se vidi u Apostolskoj veroispovesti u kojoj se nikakav sin od večnosti ne pominje, nego sin rođen od Device Marije. Trojstvo osoba od večnosti nije samo izvan razuma, nego mu je i suprotstavljeno. Protivno je razumu da su tri osobe stvorile univerzum; da su postojale tri osobe, gde je svaka Bog, a nisu tri Boga nego jedan, a zatim tri osobe a ne jedna osoba.

Zar neće nova crkva koja dolazi nazvati ovo doba stare crkve zaostalim i varvarskim, kad su obožavana tri Boga?

Jednako iracionalne su one stvarti koje su izvedene iz tog trojstva.

6. Trojstvo osoba u Božanstvu od večnosti prvi put je podučavano od strane Nikejskog sabora, kako deluje na osnovu dve veroispovesti, Nikejske i Atanasijanske. Kasnije je bilo prihvaćeno od crkava kao glavna dogma i glavna među doktrinama, posle tog vremena pa sve do današnjih dana. Bila su dva razloga zbog kojih je trojstvo bilo dato od strane Nikejskog sabora; prvi je bio to što nisu znali kako drukčije da zataškaju skandale Arija, koji je poricao Božansku prirodu Goapoda; drugi, zato što nisu razumeli ono što je napisao jevanđelist Jovan (Poglavlje 1:1–2, 10, 14; 16:28; 17:5). Kako te stvari treba razumeti može da se vidi gore.

7. Božansko pre nego što je svet stvoren, kao što se veruje na osnovu Nikejskog sabora i u crkvama posle toga, u smislu da se sastoji od tri osobe od kojih je svaka bila Bog i da je od prve osobe rođena druga, a iz te dve je izašla treća, nije samo izvan razumevanja, nego u suprotnosti sa njim i to je vera paradoksa, koja je suprotstavljena racionalnom razumevanju. To je vera u kojoj nema ničega od crkve, nego ubeđenje u obmanu, kakvo se pojavljuje kod onih koji su bezumni u religijskim stvarima. Ali ipak se ovde ne kaže za te koji ne vide [da su ove stvari] kontradiktorne i u suprotnosti da Svetim Pismom a ipak u njih veruju, da su bezumni (umno poremećeni) u religijskim stvarima; stoga to nije rečeno o Nikejskom saboru, niti o crkvana izvedenim iz njega posle toga, jer oni nisu videli.

**42. Poglavlje 4**

*Trojstvo Boga ušlo je u postojanje posle stvaranja sveta, a zapravo u punini vremena, a onda u Božijem otelotvorenju, koje je Gospod spasitelj Isus Hristos.*

1. Trojstvo Boga nije postojalo niti je moglo postojati pre nego što je svet stvoren; takođe, da postoje tri suštinske stvari jedne osobe u Božanskom čoveku, kojima se iskazuje trojstvo Boga, pokazano je gore.

2. Da je Bog kao Reč došao u svet i preuzeo na sebe ljudskost od device Marije, a svetost koja je tako rođena bila je nazvana “sinom svevišnjeg”, “sinom Božijim”, “jedinorođenim”, poznato je iz stare Reči, u kojoj je predskazano i iz nove u kojoj je opisano.

3. Pošto je zbog toga Bog svevišnji, koji je Otac, svojim Božanskim proizlazećim koje je Sveti Duh, začeo ljudsko (biće) u Devici Mariji, sledi da ljudsko rođeno tim začećem jeste sin, a Božansko od koga je začeto jeste Otac i da su oba zajedno Gospod, Bog, spasitelj, Isus Hristos, Bog i čovek.

4. Takođe sledi da je Božanska istina, koja je Reč i u kojoj je Božansko dobro, bila seme od koga je ljudsko začeto. Duša je od semena, a od duše je telo.

5. U potvrdjivanju ove tajne (arcanum) biće pomenuto: duhovno poreklo sveg ljudskog semena je istina od dobra, ali ne Božanska istina od Božanskog dobra u svojoj sopstvenoj suštini, beskonačna i nestvorena kao u Gospodu, nego u svojoj sopstvenoj formi konačna i stvorena. Vidite *Bračnu ljubav* (br. 220, 245).

6. Poznato je da duša sebi priključuje telo, koje može da joj služi za izvođenje korisnih službi, a posle toga pripaja sebe telu dok služi i to sve dok duša ne postane od tela i telo od duše. Ovo je to što Gospod kaže, da je on u Ocu i Otac u njemu.

7. Iz ovih stvari sledi da je trojstvo Boga ušlo u postojanje pošto je svet bo stvoren, a zatim u Božijem otelotvorenju, koje je Gospod, spasitelj, Isus Hristos.

**43. Poglavlje 5**

*Trojstvo osoba u Božanskom je od Nikejskog sabora i odatle je izvedeno u Katoličku crkvu i [crkve] posle nje, pa zbog toga treba da bude nazvano Nikejsko trojstvo. Ali trojstvo Boga u jednoj osobi, Gospodu spasitelju, jeste od samog Hrista, pa je stoga bilo u Apostolskoj crkvi i zato treba da bude nazvano Hrišćansko trojstvo; a ovo trojstvo Boga jeste trojstvo nove crkve.*

1. Postoje tri kratka pregleda (rezimea) doktrine Hrišćanske crkve, u odnosu na Božansko trojstvo i istovremeno jedinstvo, koji se nazivaju Apostolska, Nikejska i Atanasijanska veroispovest. Apostolska veroispovest napisana je od strane ljudi koji se nazivaju apostolskim ocima; Nikejska veroispovest, od strane biskupa i sveštenika sazvanih od imperatora Konstantina u gradu Nikeji, sa izgledom da zataškaju Arijeve skandale u vezi sa njegovim poricanjem Božanske prirode sina Božijeg; i Atanasijanska veroispovest, od strane određene osobe ili osoba posle tog sabora. Ove tri veroispovesti bile su prihvaćene i primljene od Hrišćanske crkve kao ekumenske i katoličke, to jest, kao univerzalne stvari doktrine u odnosu na Oca, Sina i Svetog Duha.

2. Apostolska veroispovest naučava ovako:

“Verujem u Boga Oca Svemogućeg, Boga neba i zemlje; i u Isusa Hristosa njegovog sina, našeg Gospoda, koji je začet Svetim Duhom i rođen od Device Marije. Verujem u Svetog Duha”, itd.

Nikejska veroispovest naučava ovako:

“Verujem u jednog Boga, Oca Svemogućeg, Tvorca neba i zemlje; i u jednog Gospoda Isusa Hristosa, jedinorođenog sina Božijeg, rođenog od Oca pre svih vekova; rođenog, ne stvorenog, istog po suštini sa Ocem, od koga su sve stvari stvorene; koji je sišao iz neba i bio otelotvoren Svetim Duhom od Device Marijei i postao čovek. I [verujem] u Svetog Duha, Gospoda i darovatelja života, koji je proistekao iz Oca i Sina, koji je zajedno sa Ocem i Sinom, obožavan i slavljen; koji je govorio kroz proroke.”

Atanasijanska veroispovest naučava ovako:

“Katolička[[8]](#footnote-8) vera je ova: mi uvažavamo jednog Boga u trojstvu i trojstvo u jedinstvu… Postoji jedna osoba Oca, druga Sina i još jedna Svetog Duha… Otac je nestvoren, neizmeran, večan, svemogući Bog i Gospod; na isti način i Sin i na isti način Sveti Duh; a ipak to nisu tri nestvorena, neizmerna, večna, svemoguća Boga i Gospoda, nego jedan… Sin je od Oca samog, nenapravljen, nestvoren, nego rođen. Sveti Duh je od Oca i Sina, takođe nije napravljen, niti stvoren, nego proizlazi. U ovom trojstvu niko nije pre ili posle i niko nije veći ili manji, nego su sve tri osobe jednako večne i izjednačene. Ali kao što smo primorani Hrišćanskom stvarnošću da priznamo da je svaka osoba za sebe Bog i Gospod, tako nam je Katoličkom religijom zabranjeno da kažemo da ima tri Boga i Gospoda.”

Nadalje, ona (veroispovest) ovako podučava u vezi sa Gospodom Isusom Hristosom:

“Iako je on Bog i čovek, ipak nema dva, nego jedan Hristos.”

3. Od ovih stvari objavljenih u tri veroispovesti može se prikupiti kako u razumevanju svake od njih postoji trojstvo Boga u jedinstvu i jedinstvo u trojstvu.

Jer Apostolska veroispovest u vezi sa Bogom Ocem podučava da je on tvorac univerzuma; u vezi sa njegovim sinom, da je bio začet Svetim Duhom i rođen od Device Marije; a u vezi sa Svetim Duhom, da on jeste.

Nadalje, Nikejska veroispovest podučava u vezi sa Bogom Ocem, da je on tvorac univerzuma; u vezi sa Sinom, da je rođen pre svih vekova, da je sišao i postao otelotvorenje; a u vezi sa Svetim Duhom, da on proizlazi iz oba.

Ali Atanasijanska veroispovest podučava u vezi sa Ocem, Sinom i Svetim Duhom, da su oni tri osobe jednako večne i međusobno izjednačene i da je svaka od njih Bog, a da ipak nema tri Boga, nego jedan; i da, iako od Hrišćanske stvarnosti svaka osoba za sebe jeste Bog, ipak od Katoličke religije nije dozvoljeno da se kaže da ima tri Boga.

4. Iz ove tri veroispovesti pokazuje se da su podučavana dva trojstva, jedno koje je postojalo pre nego što je svet stvoren i drugo, koje je bilo posle toga; trojstvo pre nego što je svet stvoren u Nikejskoj i Atanasijanskoj, a trojstvo posle toga u Apostolskoj veroispovesti; posledično ovome apostolska crkva ništa nije znala o sinu od večnosti, već samo o sinu rođenom u svetu, te je stoga prizivala potonje, a ne prethodno; dok, s druge strane, crkva posle Nikejske ispovesti vere, koja kao da je iznova uspostavljena, priznavala je sina od večnosti kao Boga, a ne sina rođenog u svetu.

5. Ova dva trojstva razlikuju se međusobno kao veče i jutro, da, kao noć i dan, pa stoga oba zajedno nikako ne mogu da budu potvrđena u jednom istom čoveku crkve; jer religija bi sa njim iščezla, a sa religijom i zdrav razum. Razlog za to je što se od Nikejskog i Atanasijanskog trojstva o Bogu ne bi moglo podučavati kao o jednom, ali u Apostolskom trojstvu bi moglo; i tako se o njemu i podučava u tome, jer je dato u Gospodu Isusu Hristosu, sinu Božijem rođenom u svetu.

6. Da je Božansko trojstvo u Gospodu Bogu spasitelju Isusu Hristosu, on sam uči, jer kaže da su:

On i Otac jedno. (Jovan 10:30).

On je u Ocu i Otac u njemu. (Jovan 14:10, 11).

Sve stvari od Oca su njegove. (Jovan 3:35; 16:15).

Onaj koji je video njega video je Oca, a onaj koji je verovao u njega verovao je u Oca. (Jovan 12:44).

I prema Pavlu:

U Njemu živi svaka punina Božanstva telesno. (Poslanica Kološanima 2:9).

Prema Jovanu:

Ovo je Istiniti Bog i Život večni. (1 Jovanova Poslanica 5:20).

A prema Isaiji:

On je Otac od večnosti (Isaija 9:5).

I na drugim mestima kod istog proroka, koja se odnose na njega, rečeno je “on je Jehova iskupitelj”, “jedini Bog”, da je od iskupljenja “on Jehova naša pravednost”, kao i da je on “Bog Otac” gde se o njemu govori; da “on neće dati svoju slavu drugome”; i da je “Sveti Duh od njega”.

Pošto je dakle Bog jedan i pošto postoji Božansko trojstvo, Otac, Sin i Sveti Duh, shodno Gospodovim rečima (Matej 28), sledi da je trojstvo u jednoj osobi i to u njegovoj osobi, njega koji je začet od Boga Oca i rođen od device Marije i stoga je nazvan “sinom svevišnjeg”, “sinom Božijim”, “jedinorođenim sinom” (Luka 1:31–35; Jovan 1:18; 20:34; Matej 3:17; 16:16; 17:5). Da se u svemu ovome, kao i gore navedenim odlomcima, ne misli ni na kakvog sina od večnosti, očigledno je i unutarnjem i spoljašnjem vidu.

Pošto je zvog toga ovo Božansko trojstvo (koje je takođe i punina Božanskog koje u njemu obitava telesno, prema Pavlu) u Gospodu Bogu spasitelju Isusu Hristosu, sledi da jedino njemu treba pristupati, prizivati ga i obožavati i da, kad je to učinjeno, istovremeno se pristupa Ocu i tako čovek prima Svetog Duha; jer on uči da je on put, istina i život i da niko ne dolazi Ocu osim preko njega i da onaj koji je nije ušao preko njega kao kroz vrata u ovčiji obor (to jest, u crkvu), nije pastir, nego lopov i razbojnik; i takođe da oni koji veruju u njega imaju večni život, a da oni koji ne veruju neće videti život (Jovan 3:15, 16, 36; 6:40; 11:25, 26; 1 Poslanica Jovanova 5:20).

7. Pošto je Božansko trojstvo i istovremeno Božansko jedinstvo u Gospodu Isusu Hristosu, iskupitelju i spasitelju sveta, ovo je trojstvo nove crkve.

**[ Poglavlje 6]** **26**

*[Neusklađene ideje izvučene iz Nikejskog trojstva]*

**44. [Poglavlje 7]**

*[Ovo trojstvo je izopačilo crkvu]*

6. Priroda ili kvalitet ovoga opisana je kipom koji je video Nabukodonosor, u smislu njegovih nogu, kao i poslednjom zveri koja je izašla iz mora u knjizi proroka Danila, te aždahom i njenim dvema zverima u Otkrovenju.

7. Takođe se može videte iz ove tajne (arcanum) koja mi je otkrivena, da je mesto u nebu, to jest, u njegovim društvima, svakome dodeljeno shodno njegovoj ideji o Bogu; i svakome u paklovima shodno njegovom poricanju Boga; štaviše, da je poricanje jednog Boga sastavni deo ideja onih koji su se potvrdili u Atanasijalskom trojstvu.

8. Istinska duša i život su u onome čoveku crkve koji priznaje Gospoda Sina Božijeg kao Boga neba i zemlje. Da on jeste Bog neba i zemlje, on sam uči u Jevanđelju po Mateju, a da je on istinski Bog i večni život, u Jevanđelju po Jovanu, kao i da u njemu obitava punina Božanskog, prema Pavlu, te da je on Jehova naš Iskupitelj, jedini Bog, da, Otac od večnosti, prema Isaiji.

(**26.** Poglavlje 6 i prvi deo Poglavlja 7 nedostaju. Dve stranice originalnog dokumenta na kojima su one napisane nisu mogle da budu pronađene kad su pravljene dve postojeće kopije. Iz indeksa opštih predmeta vidi se da se Poglavlje 6 bavilo neusklađenim idejama izvučenim iz Nikejskog trojstva, a Poglavlje 7 objašnjavalo je kako je to trojstvo izopačilo crkvu.)

**45. Poglavlje 8**

*Potvrđivanje trojstva osoba od večnosti, od kojih je svaka Bog, shodno Nikejskoj i Atanasijanskoj veroispovesti, falsifikovalo (lažiralo) je čitavu Reč.*

1. Svaki jeretik može da potvrdi i potvrđuje svoju jeres preko Reči, jer je ona napisana u pojavama (priviđenjima) i korespondencijama, zbog čega neki nazivaju Reč knjigom svih jeresi.

2. Posle potvrđivanja čovek ne vidi nikako drukčije nego da su njegove dogme istinite, dok su zapravo lažne.

3. Množina Bogova može da bude potvrđena mnogim stvarima u Reči; takođe i imputacijskom verom Hristove zasluge, u kojoj tri Boga svaki za sebe imaju svoju ulogu; kao i da dela dobročinstva ničim ne doprinose veri, pa tako ni spasenju.

4. Množina Bogova može se potvrditi iz sledećih stvari: Trojstvo je pomenuto od strane Gospoda; izgleda kao da je trojstvo bilo tu kad je Gospod kršten. Tu se nalaze “tri koja svedoče u nebu, Otac, Reč i Sveti Duh”. Jehova Bog je rekao, “Načinimo čoveka po našem liku i obličju”. Tri anđela prikazala su se Avramu koja su nazvana Jehova. U novoj Reči, Otac, Sin i Sveti Duh često se imenuju od strane Gospoda kod jevanđelista i od strane apostola u poslanicama, a nije istovremeno rečeno da su oni jedno.

Na sličan način [prisutna je] vera pripisujuća Hristovoj zasluzi i samo ta vera spasava; i da dela dobročinstva ne doprinose spasenju; čemu treba dodati, da um sklon rezonovanju može da im doda sopstvene ispovesti vere i uspostavi ih.

5. Sve ovo ne može se videti kao lažno, pa se tako ne može ni rasturiti, osim ako razum prosvetljen od Gospoda ne potvrdi posredstvom Reči da je Bog jedan i da postoji zajedništvo dobročinstva i vere.

6. Kad se to učini, može se jasno ukazati da je teologija zasnovana na trojstvu osoba, od kojih je svaka Bog i na veri usmerenoj na svaku od njih odvojeno, te takođe i na tome da dobročinstvo ničim ne doprinosi spasenju, falsifikovala čitavu Reč; uglavnom zato što su ova tri, Bog, dobročinstvo i vera, zajedno jesu univerzalne stvari religije, sa kojima su sve stvari i svaka stvar Reči, pa stoga i neba i crkve, povezane.

7. Odatle rezultira ova gnusoba, da onaj koji se potvrdio (u navedenoj obmani), kad god čita o Ocu, Sinu ili Svetom Duhu, da, kad god čita o Jehovi i Bogu, misli o tri Boga, pa zato o jednom od tri; takođe kad god čita (reč) vera, on ne misli ni o jednoj drugoj veri nego o onome što je pripisujuće Hristovoj zasluzi; a kad god čita dobročinstvo, misli o tome kao o nečemu što ničim ne doprinosi spasenju ili misli o toj veri umesto toga. Jednom učvršćeno potvrđivanje donosi ovo sa sobom.

**46. Poglavlje 9**

*Odatle su ta nevolja i ta pustoš u Hrišćanskoj crkvi, koji su predskazani od Gospoda u Jevanđeljima, kao i u knjizi proroka Danila*

1. Gospod, kad je razgovarao sa učenicima u vezi sa ispunjenjem doba i u vezi sa njegovim dolaskom, to jest, u vezi sa krajem današnje crkve i početkom nove crkve, predkazao je ove stvari:

Jer će biti nevolja velika kakva nije bila od postanja sveta dosad niti će biti; (Matej 24:21).

Takođe i da će biti:

Užas pustoši predskazan od proroka Danila; jer će posle nevolje tih dana sunce pomrčati i mesec svoju svetlost izgubiti i moći neba biće uzdrmane. (Matej 24:15, 29).

2. Da postoji takva nevolja i opustošenje u crkvi potpuno je nepoznato i neviđeno u svetu, zato što je tu svuda rečeno da su oni u samoj svetlosti Jevanđelja, do takvog stepena da ako bi anđeo sišao s neba i učio bilo šta drugo, ne bi mu se verovalo. Da tako Rimokatoličke i Grčke crkve uče i isto tako svaka od tri Reformističke crkve koje se razlikuju po imenima svojih vođa, Lutera, Melanhtona i Kalvina, a na isti način i svaka od mnogobrojnih jeretičkih sekti.

3. Ali ova predkazana nevolja i opustošenje prikazuju se u duhovnom svetu **27** pošto svi ljudi posle smrti dolaze u taj svet i ostaju u religiji u kojoj su bili u prirodnom svetu; jer svetlost odatle je duhovna svetlost, koja obelodanjuje sve stvari.

4. Kada se sveštenstvo tamo ispituje u vezi sa Bogom, u vezi sa verom i u vezi sa dobročinstvom, što su tri suštinske stvari crkve i stoga spasenja, oni retko odgovaraju drukčije od slepaca u njihovim jamama. U vezi sa Bogom odgovaraju da je on jedan i da postoje tri koja su jednoglasna; a kada kažu da tri jesu jedan zapoveđeno im je da govore onako kako misle, jer misao i govor kod onih koji su u duhovnom svetu ponašaju se kao jedan i oni izgovaraju, jasnim glasom, “tri Boga”. U vezi sa verom odgovaraju da je je to vera u Boga Oca, Boga Sina i Boga Svetog Duha; i da je Bog Otac daje, Bog Sin posreduje, a Bog Sveti Duh čini, stoga tri Boga po redu. Kada bivaju dalje ispitivani u odnosu na tu veru, da li poznaju njen znak kad uđe i znak da je ona unutra, oni odgovaraju: “Šta to znači poznati znak? Nije li ova vera od dobrog zadovoljstva, odabirom samo tog jednog Boga i ničim od čoveka pomešanog sa tim?”

**27.** [Beleška sa margine.] A on mi se ukazuje u najsjajnijoj svetlosti u Londonu prirodnog sveta.

Upitani da li ta vera, pošto je usmerena na tri, pa stoga na tri Boga, a čovek je u potpunom neznanju u vezi sa njom, jeste išta, oni odgovaraju da ne samo da je nešto, nego sveukupnost crkve i sveukupnost spasenja. Upitani da li je tako nešto moguće, oni se smeju. U odnosu na dobročinstvo, oni kažu da je ono tamo gde je vera i da je ono odvojeno od nje i nije odvojeno i da doprinosi spasenju i da ne doprinosi.

5. Kada se laici (pastva) ispituju u vezi sa Bogom, verom i dobročinstvom, oni ne znaju gotovo ništa, osim da je nekolicina među njima dobila neke enigme (zagonetke) od sveštenstva koje nazivaju odredbama vere i koje su, uopšteno, da Bog Otac ima milost zahvaljujući stradanju svoga sina i da on prašta grehe i justifikuje (opravdava).

6. Kada se istražuje da li ova dva staleža imaju išta od Boga, od vere i od dobročinstva u sebi, uviđa se da oni nemaju ništa, posledično tome ništa od neba, od crkve i od spasenja, već samo oni koji su činili dobro na osnovu religije, pošto su takvi, u duhovnom svetu, prijemčivi za veru u Gospoda Boga spasitelja.

7. Iz nekoliko stvari gore navedenih, prikazuje se odakle je ta “nevolja velika kakva nije bila od postanja sveta dosad niti će biti” i odakle će taj “užas opustošenja”, koji je Gospod predskazao, biti kraj crkve, koji je na taj dan.

8. Da takav užas nije bio od od početka sveta, niti će biti, zbog toga je što su đentili i sami Jevreji bili u neznanju o Gospodu Bogu spasitelju, kao vrelu spasenja, a neznanje opravdava; ali slučaj je drukčiji sa Hrišćanima posle njegovog dolaska, pred kojima ova istina leži otvorena u Reči oba zaveta.

**47. Poglavlje 10**

*Osim ako ne postoji nova crkva, koja će poništiti veru stare crkve, koja je u tri Boga i uvesti novu koja je vera u jednog Boga, stoga u Gospoda Boga spasitelja Isusa Hristosa, niko (nijedno telo) ne može da bude spasen, shodno Gospodovim rečima*

1. Gospod je, kad je razgovarao sa učenicima u vezi sa ispunjenjem doba i njegovim dolaskom, to jest, u vezi sa krajem današnje crkve, a zatim početkom nove crkve, rekao:

Jer će biti nevolja velika kakva nije bila od postanja sveta dosad niti će biti;

I da se oni dani ne skrate, niko ne bi ostao… (Matej 24:21–22).

To jest, bili bi potpuno uništeni u večnoj smrti.

2. Da niko ne bi mogao da bude spasen, osim ako se ta nevolja i užas uklone, jeste zbog toga što kroz veru današnje crkve nema sjedinjavanja sa Bogom, te stoga ni spasenja; jer ono zavisi isključivo od sjedinjavanja sa Bogom, da, to sjedinjavanje je spasenje.

3. Kroz veru današnje crkve nema sjedinjavanja sa Bogom, jer ta vera je vera u tri Boga, a vera, osim ako je u jednog Boga, ne sjedinjuje; takođe, zato što je ta vera u Boga Oca, koji je nedostižan; a takođe i u Sina rođenog od večnosti, koji je na isti način nedostižan, pošto je od iste suštine sa Ocem; i na isti način u Svetog Duha. A pošto nije bilo Sina ili Svetog Duha od večnosti, vera u ova dva je [vera] u nijednog Boga. Dodajte ovome da vera današnjice ne može da bude ujedinjena sa dobročinstvom, a vera koja nije ujedinjena sa dobročinstvom, pa je stoga sama, ne sjedinjuje. Odatle sledi da osim ako je nova crkva uspostavljena od Gospoda, koja će poništiti tu veru i podučavati novu veru, naime, veru koja je u jednog Boga i koja je istovremeno ujedinjena sa dobročinstvom, niko se ne bi mogao sačuvati, to jest, nijedan čovek ne bi mogao da bude spasen.

4. Da je vera današnjice uništila čitavu crkvu i falsifikovala čitavu Reč bilo je pokazano gore. U skladu s tim, osim ako je nova crkva uspostavljena od Gospoda, koja će obnoviti crkvu i Reč u njihovoj celokupnosti, niko ne može da bude spasen.

5. Da su oni koji su u veri današnje crkve označeni “aždahom” i “lažnim prorokom”, a sama ta vera “jamom bezdana” iz koje su izleteli skakavci, kao i “velikim gradom koji se duhovno naziva Sodomom i Egiptom” gde su dva svedoka ubijena, pokazano je u *Apokalipsi otkrivenoj;* isto tako da se pod “novim Jerusalimom” misli na novu crkvu [Vidite Otkrovenje 9, 11–12, 20–21.]

Pošto je tamo rečeno da je, pošto su aždaha i lažni prorok bili bačeni u pakao, novi Jerusalim sišao od Boga preko neba, očigledno je da pošto vera današnje crkve bude osuđena (prokleta), nova crkva od novog neba spustiće će od Gospoda i biti uspostavljena.

6. Od ovih stvari očigledno je da osim ako ne postoji nova crkva, koja će poništiti veru u tri Boga i primiti veru u jednog Boga, stoga u Gospoda Isusa Hristosa i koja istovremeno sjedinjuje ovu veru sa dobročinstvom u jedan oblik, nijedan čovek ne može biti spasen.

7. Takođe se može videte gore [Pogl. 8] da iskupljenje ne može biti izvršeno, niti spasenje dato odatle, osim od Božanskog otelotvorenja, stoga ni od koga drugog do Boga, iskupitelja Isusa Hristosa; jer spasenje je neprekidno iskupljenje. Pokazano je, štaviše, da su Bog, vera i dobročinstvo tri suštinske stvari crkve i da univerzalna teologija, stoga i crkva, od njih zavisi. Zbog toga, kad se obmane naučavaju i upijaju u odnosu na ove tri suštinske stvari, čovek nema spasenje.

7. Pomoćna odredba. Niko odavde ne može doći u nebo, osim ako je u doktrini nove crkve u odnosu na veru i život. Razlog je što novo nebo, koje se sada uspostavlja od Gospoda, jeste u veri i životu shodno toj doktrini.

**Poglavlje 11**

*Božansko trojstvo je u Gospodu Bogu spasitelju i zbog toga samo Gospodu Bogu spasitelju treba pristupati, da bi moglo biti spasenja ili večnog života* ***28***

**28.** [Beleška sa margine.] Ove stvari objašnjene su u sledećim odlomcima (brojevima): *Doktrina o Svetom Pismu* (br. 13, itd.). Iz doktrine današnje crkve sledi da Gospod nema nikakvu moć, pošto Otac sam imputira njegovu zaslugu i da unutar sebe on posreduje i moli da on [Otac] to učini, a ne sećaju se da je su sve stvari Oca njegove; i da sve stvari Oca dolaze njemu i da on ima svu moć nad svim ljudima i svu moć nad nebom i zemljom. Gospod je glava crkve, a crkva je njegovo telo. Stoga onome koji je njegova glava, telo treba da pristupa.

[Ostatak (teksta) nije pronađen]

1. Odnosno *Njega* [↑](#footnote-ref-1)
2. Jevrejska crkva [↑](#footnote-ref-2)
3. Postepeno uklanjanje ovozemaljske ljudskosti (od majke). [↑](#footnote-ref-3)
4. Teolog iz Aleksandrije 256-336, osnivač arijanizma, jeresi po kojoj je Isus Hristos podređen Ocu i nije iste suštine, a koja je odbačena na Nikejskom saboru 325. [↑](#footnote-ref-4)
5. Biti uzdrmane – p.p. [↑](#footnote-ref-5)
6. U smislu pripadanja [↑](#footnote-ref-6)
7. Svetost [↑](#footnote-ref-7)
8. U značenju sabornosti [↑](#footnote-ref-8)